
SANTRAUKA
Violeta Stanionytė. Linkusių save žaloti įkalintų asmenų nerimo, depresiškumo ir stresogeninių situacijų įveikos strategijų tarpusavio sąsajos: sveikatos psichologijos magistro baigiamasis darbas / Mokslinė vadovė dr. Loreta Zajančkauskaitė. Vytauto Didžiojo Universitetas. Socialinių mokslų fakultetas. Teorinės psichologijos katedra. – Kaunas, 2008. - 67 p. [Rankraštis]. Saugomas VDU bibliotekoje. 

Raktiniai žodžiai: savęs žalojimas, nerimas, depresiškumas, įveikimas, laisvės atėmimo vietos.

Darbo tikslas: ištirti linkusių ir nelinkusių savęs žaloti įkalintų asmenų nerimo, depresiškumo įverčių skirtumus ir tarpusavio sąsajas su stresogeninių situacijų įveikos strategijomis.

Tiriamieji: šiame tyrime, vykusiam nuo 2008 – 02 – 18 iki 2008 – 10 – 01, dalyvavo 256 laisvės atėmimo vietose esantys asmenys, suskirstyti į dvi – tiriamąją ir lyginamąją – grupes. Iš jų tyrime dalyvavo 81 asmuo, įtrauktas į laisvės atėmimo vietos nuteistųjų ir suimtųjų, priklausančių didelės rizikos grupei dėl savęs žalojimosi ar bandymo nusižudyti apskaitos žurnalą, kuriems paskirta sustiprinta individuali priežiūra – minėti asmenys sudaro tiriamąją grupę. Lyginamąją grupę sudarė 176 laisvės atėmimo vietose esantys neįtraukti į šį apskaitos žurnalą asmenys. Tyrimui naudotos HAD (Hospital Anxiety and Depression), BDI (Beck Depression Inventary), COPE metodikos.

Išvados: nustatyta, jog linkę save žaloti yra jauni asmenys (amžiaus vidurkis – 30 m.), turintys žemesnį išsilavinimą, suimti ar atliekantys bausmę už sunkius, smurtinius nusikaltimus, laikantys save priklausomais nuo alkoholio, narkotinių medžiagų. Linkusių save žaloti įkalintų asmenų grupėje nerimo, depresiškumo įverčiai lyginant su įkalintais, bet nežalojusiais savęs asmenimis – aukštesni. Įvertinus tik linkusių save žaloti asmenų grupės depresiškumo, nerimo įverčių išreikštumą pagal laisvės atėmimo vietą nustatyta, jog suimtų asmenų grupėje nerimo, depresiškumo (tik BDI) įverčiai aukštesni nei nuteistų asmenų grupėje. Tyrime siekta ištirti ir įveikos strategijų skirtumus tiriamojoje ir lyginamojoje grupėse. Linkusių save žaloti asmenų į problemą orientuotos įveikos įverčiai žemesni, mažiau adaptyvios įveikos įverčiai aukštesni nei savęs nežalojusių asmenų. Rezultatai parodė, jog abi grupės naudoja į emocijas orientuotas įveikos strategijas, tačiau tiriamosios grupės asmenų neigimo – stresoriaus egzistavimo realumo – išreikštumas didesnis, o pozityvios interpretacijos – mėginimo pozityviai įprasminti situaciją iš naujo – išreikštumas mažesnis. Tyrime nustatyta, jog linkusių save žaloti asmenų nerimas, depresiškumas mažėja didėjant į problemą orientuotos įveikos išreikštumui. Rezultatai parodė, kad nerimas, depresiškumas didėja mažiau adaptyvios įveikos išreikštumui didėjant, tuo tarpu į emocijas orientuotos įveikos strategijos su nerimu, depresiškumu nesisieja.
SUMMARY


   Violeta Stanionytė. Links between anxiety, depression and coping with stressful situations of persons in confinement who are tended to injure themselves: Master Thesis in  Health psychology / Scientific adviser dr. L. Zajančkauskaitė.Vytautas Magnus University. Faculty of social sciences. Theoretic Psychology Department. – Kaunas, 2008. 67 p.  [Manuscript]. Kept in VDU library. 
The aim of the research. To survey differences in evaluations of anxiety and depression and links with strategies used to cope with stressful situations of persons in confinement who are tended to injure themselves and those who are not. 

Key words: self harm, depression, anxiety, coping,  custody and correctional institutions.

              The object of the research:  256 persons in confinement took part in the research. They were divided into two groups: analyzed and comparative groups. The research was started on the 18th of February, 2008 and ended on the 1st of October, 2008. Analyzed group was made out of 81 person who were tended to injure themselves (all of them belonged to the group of persons in confinement with the higher risk due to the disposition to injure or kill themselves, and were under reinforced supervision). Comparative group was made out of 176 persons in confinement who didn‘t belong to the group with the higher risk due to the disposition to injure or kill themselves. Methods of research were HAD (Hospital Anxiety and Depression), BDI (Beck Depression Inventory), COPE methods.

Conclusions. The research showed that persons who are tended to kill or injure themselves are young (~ 30 years old), with lower education, arrested or sentenced for violent crimes and those who think that are dependant on alcohol or drugs. Evaluations of anxiety and depression are higher in the group of persons in confinement who are tended to injure themselves. The results of the research showed that evaluations of anxiety and depression (only BDI) are higher in the group of persons who are tended to injure themselves and are in custody than those who are sentenced. In this research differences of strategies used to cope with stressful situations in different groups were analyzed. Persons in confinement who are tended to injure themselves have lower evaluations of problem focused coping and higher evaluations of less functional coping than persons who are not tended to injure themselves. The results showed that both groups use emotion focused coping. However, expression of negation (facing the reality of stressor‘s existence) is higher and expression of positive interpretation (retrying to give a positive sense to the situation) is lower. Anxiety and depression of persons who are tended to injure or kill themselves declines when the expression of problem focused coping rises. Both emotional states rise when less functional coping rises. Emotion focused coping is not linked with anxiety or depression.
ĮVADAS

Pasaulio sveikatos organizacijos metinėje 2001 m. ataskaitoje pabrėžiama, kad sveikata atitinka integruotą biopsichosocialinį žmogaus būties pažinimo modelį, paremta biologinių, psichologinių ir aplinkos poveikių visuma (PSO, 2001). Žinoma, jog psichikos sveikatos problemoms bei psichikos sutrikimams atsirasti vienodai svarbios įtakos turi biologiniai, psichologiniai ir socialiniai veiksniai. Remiantis biopsichosocialiniu požiūriu manoma, jog sutrikęs elgesys, kaip ir bet kuris kitas, kyla iš genetinio polinkio, psichologinių būsenų, bei sociokultūrinių aplinkybių. Laisvės atėmimo vietų psichologinių tarnybų specialistai turėtų remtis biopsichosocialiniu požiūriu vertinant ir įkalintų asmenų gyvenimo kokybę, psichikos sveikatą.

Patekimas į laisvės atėmimo vietą žmogui yra sunkus, emociškai reikšmingas gyvenimo įvykis: išsiskiriama su artimaisiais, šeima, pasikeičia socialinis statusas. Įvykusios permainos susijusios su nerimu, įtampa, bejėgiškumu, nesaugumu, pablogėjusia nuotaika ir kitais išgyvenimais. Specifiniai aplinkos, režimo reikalavimai, santykiai su kitais įkalintais asmenimis ar laisvės atėmimo vietų administracijos darbuotojais, priklausomybė nuo narkotinių medžiagų, fizinės sveikatos pokyčiai, subkultūros apraiškos gali neigiamai paveikti įkalinto asmens gyvenimo kokybę, adaptaciją įstaigoje. Minėti biologiniai, psichologiniai, socialiniai veiksniai įtakoja ir rizikingo elgesio pasireiškimą (Pocius, 2007; Fotiadou, et al., 2006; Lohne, 2006). Mokslininkai teigia, jog laisvės atėmimo vietose savižudybės, savęs žalojimo atvejai dažnesni nei vidutiniškai visuomenėje (Liebling, Krarup, 1993; Lohne, 2006). Gautais Kalėjimo departamento prie LR teisingumo ministerijos Krizių įveikos komandų statistiniais duomenimis, nuo 2007 m. II pusmečio iki 2008 II pusmečio laisvės atėmimo vietose įvyko 8 savižudybės, 181 savęs žalojimo atvejis.

Tyčiniai susižalojimai TLK-10 apibrėžiami kaip sergamumo ir mirtingumo išorinės priežastys, apimančios sąmoningą apsinuodijimą ar susižalojimą, savižudybę. TLK koduose neišskiriami tikri suicidiniai mėginimai ir parasuicidai, todėl juos abu apima bendra „savęs žalojimo“ kategorija (TLK-10, 1997), nors žinoma, kad pagal motyvaciją mirčiai suicidiniai ir parasuicidiniai mėginimai skiriasi. Autoriai teigia, jog suimtųjų ir nuteistųjų savęs žalojimas – vienas iš būdų atkreipti dėmesį į savo problemas ir neišspęstus konfliktus su savimi bei supančia aplinka. Ne visi žalojantys save asmenys yra potencialūs savižudžiai, tačiau toks elgesys padidina savižudybės riziką (Lohne, 2006; Pocius, 2007).

 Laisvės atėmimo vietų psichologinių tarnybų specialistų prioritetinė darbo dalis – identifikuoti krizinių situacijų pavojų, numatyti jų įveikos būdus, užtikrinti ankstyvą savęs žalojimo, savižudybių diagnostiką. Kadangi nuteistųjų ir suimtųjų savęs žalojimosi skaičius, savižudybės įkalinimo įstaigoje yra socialinio - reabilitacinio, psichologinio darbo ir įstaigų režimo lygio rodiklis, praktiniam darbui svarbu išsiaiškinti ir linkusių save žaloti asmenų ypatumus: sociodemografinius ir kitus rizikos veiksnius, emocinės būsenos pokyčius, problemų įveikimo strategijas ir kintamųjų sąsajas. Nors save žalojantis elgesys plačiai tyrinėjamas, vis dar trūksta tyrimų, kurie aiškintųsi, kokie veiksniai susiję su laisvės atėmimo vietose paplitusiu save žalojančiu elgesiu, o aptikti užsienio tyrėjų rezultatai nevienareikšmiški. Tuo tarpu Lietuvoje aptinkama tyrimų, kuriais siekiama ištirti įkalintų asmenų save žalojančio elgesio motyvus (Tamulevičienė, 2006; Avižienis, 2005), tačiau tyrimų, siekiančių išsiaikinti, kokias emocines būsenas išgyvena linkę save žaloti įkalinti asmenys, nėra daug. Užsienio autorių atlikti tyrimai rodo, jog emocinės būsenos pokyčiai – nerimas, depresiškumas –  susiję su save žalojančiu elgesiu laisvės atėmimo vietose (Jeglic, 2005; Lohne, 2006; Tripodi, 2007), tuo tarpu tyrimų, patvirtinančių ar paneigiančių šią nuomonę, Lietuvoje aptikta nedaug. Laisvės atėmimo vietų psichologinių tarnybų specialistams svarbi įkalinto asmens emocinės būsenos diagnostika - nerimas, pablogėjusi nuotaika. Tiriant emocinę būseną psichologinio tyrimo metodais galima įvertinti ankstyvuosius emocinės būsenos pokyčius dėl įkalinimo poveikio (Pocius, 2007). Psichologinės tarnybos specialistai emocini būsenai diagnozuoti ir suicidinei rizikai įvertinti naudoja rekomenduotą kalėjimo departamento Beko depresijos skalę, šiame tyrime papildomai naudosime ir nerimui bei depresijai vertinti papildomai naudosime ir HAD metodiką, nes nėra visiškai aišku, ar save žalojantys, bandę nusižudyti asmenys patiria tik pablogėjusią nuotaiką, ar ir nerimą. Žinoma, kad nerimas ir depresija gali pasireikšti dėl nesugebėjimo susidoroti su stresogeniniais įvykiais. Asmenys, kurie vengia galvoti ar įveikti stresogenines situacijas, linkę labiau patirti nerimą ar depresiją, nei tie, kurie aptaria savo problemas su kitais ir bando rasti būdų stresui kontroliuoti (PSO, 2001). Tuo tarpu kokias įveikos strategijas taiko linkę save žaloti asmenys ir kaip naudojamos strategijos susijusios su nerimu, depresiškumu, žinoma vis dar nedaug. 

1. TYRIMO TIKSLAS, UŽDAVINIAI, HIPOTEZĖS

Šio darbo tikslas – ištirti linkusių ir nelinkusių savęs žaloti įkalintų asmenų nerimo, depresiškumo įverčių skirtumus ir tarpusavio sąsajas su stresogeninių situacijų įveikos strategijomis. 
Pagrindiniam tikslui pasiekti keliami tokie darbo uždaviniai:

1. Išsiaiškinti ir paanalizuoti sociodemografinių rodiklių skirtumus linkusių ir nelinkusių save žaloti asmenų grupėse.

2. Išsiaiškinti ir paanalizuoti rizikos veiksnių (priklausomybės nuo alkoholio, narkotinių medžiagų, patekimo į laisvės atėmimo vietą karto, nusikaltimo pobūdžio) skirtumus linkusių ir nelinkusių savęs žaloti asmenų grupėse.

3. Ištirti depresiškumo, nerimo įverčių skirtumus tarp linkusių ir nelinkusių savęs žaloti asmenų grupių.

4. Ištirti įveikimo strategijų skirtumus tarp linkusių ir nelinkusių savęs žaloti asmenų grupių.

5. Įvertinti naudojamų tyrime metodikų efektyvumą priskiriant asmenį linkusių save žaloti asmenų  rizikos grupei.

Tyrimo hipotezės:

    1. Linkusių save žaloti įkalintų asmenų grupėje nerimo, depresiškumo įverčiai lyginant su įkalintais, bet nelinkusiais savęs žaloti asmenimis - aukštesni.

    2. Linkusių save žaloti suimtų asmenų grupėje nerimo įverčiai aukštesni, o depresiškumo įverčiai žemesni nei linkusių save žaloti nuteistų asmenų grupėje.

    3. Linkusių save žaloti ir nelinkusių savęs žaloti asmenų įveikos strategijų įverčiai skiriasi: linkusių save žaloti asmenų į problemą orientuotos įveikos įverčiai žemesni, o mažiau adaptyvių ir į emocijas orientuotų įveikos strategijų įverčiai aukštesni.


4. Linkusių save žaloti įkalintų asmenų nerimas susijęs su įveikos strategijomis: nerimas mažėja didėjant į problemą orientuotos įveikos išreikštumui ir didėja - į emocijas orientuotos ir mažiau     adaptyvios įveikos išreikštumui didėjant.

5. Linkusių save žaloti įkalintų asmenų depresiškumas susijęs su įveikos strategijomis: depresiškumas mažėja didėjant į problemą orientuotos įveikos išreikštumui ir didėja - į emocijas orientuotos ir mažiau adaptyvios įveikos išreikštumui didėjant.

2. PAGRINDINĖS SĄVOKOS

Šiame darbe savęs žalojimas apibrėžiamas kaip tikslinis agresijos nukreipimas į save patį, išreikštas tyčiniu savęs žalojimu įvairiais būdais ar sąmoningas savo noru pasirinktas veiksmas, kurį nebūdamas tikras dėl mirtinos baigties atlieka asmuo, siekdamas susižaloti arba pasitraukti iš gyvenimo ir kuris nesibaigia mirtimi (remtasi Kalėjimų departamento prie LR teisingumo ministerijos savižudybių ir savęs žalojimo laisvės atėmimo vietose prevencijos programa, 2007). TLK-10 X60 - X84 koduose neišskiriami tikri suicidiniai mėginimai ir parasuicidai, todėl juos abu apima bendra „savęs žalojimo“ kategorija (TLK-10, 1997).

Laisvės atėmimo vietos – areštinės, pataisos namai, nepilnamečių pataisos namai, kalėjimai, atviros kolonijos, gydymo-pataisos namai, laisvės atėmimo vietų ligoninės ir kardomojo kalinimo vietos - tardymo izoliatoriai (Baudžiamasis kodeksas, 1998).

Nerimas – tai neapibrėžtas grėsmės jausmas, kylantis dėl realaus ar įsivaizduojamo pavojaus, kurį lydi somatiniai požymiai. Jei nerimas stiprus ir ilgai besitęsiantis sutrikdomi prisitaikymo mechanizmai, atsiranda socialinės veiklos problemų (Germanavičius, 2006). 

Depresija – nuotaikos afektinis sutrikimas, pasireiškiantis šiais simptomais: liūdna nuotaika, sumažėję interesai ir pasitenkinimas, sumažėjusi energija ir padidėjęs nuovargis bei mažas aktyvumas (TLK -10, 1997). 
Depresiškumu arba ikiklinikine depresija šiame tyrime laikysime tarpinę būseną - nuotaika kaip kontinuumas, kurio viename krašte yra normali, gera nuotaika, o kitame depresija. (Šinkariova, 2002). 

 Įveikimas – yra apibrėžiamas kaip pastoviai besikeičiančios kognityvinės ir elgesinės pastangos suvaldyti specifinius išorinius ir /arba vidinius reikalavimus, kurie yra įvertinti kaip viršijantys asmens išteklius (Lazarus, Folkman, 1984). Streso įveikimas šiame tyrime suprantamas kaip dispozicinis įveikimo stilius.

 Suimtas asmuo – asmuo, kuriam taikoma kardomojo kalinimo priemonė – suėmimas LR baudžiamojo proceso kodekso nustatyta tvarka kaltinamajam, teisiamajam, taip pat įtariamajam, jeigu jis padarė nusikaltimą (remtasi Kardomojo kalinimo įstatymu, 1996).
Nuteistas asmuo – asmuo, kuriam įsiteisėjęs apkaltinamasis LR teismo nuosprendis ir kuris bausmę atlieka bausmės atlikimo vietoje – pataisos namuose (remtasi Kardomojo kalinimo įstatymu, 1996).

3. LITERATŪROS ANALIZĖ

3. 1 Depresijos samprata, paplitimas ir įvertinimas laisvės atėmimo vietose

   Depresija – reiškinys, galintis sutrikdyti visas asmenybės funkcijas – fizinę, emocinę, socialinę ir pažintinę (Dembinskas, 2003). Afektiniai sutrikimai yra polietiologiniai, tačiau galima įžvelgti vyraujančius veiksnius ir išskirti tris sutrikimų grupes: a) endogeninius, kylančius dėl genetinių – endogeninių – priežasčių; b) egzogeninius, kylančius dėl psichosocialinių veiksnių; c) somatoneurologinius – toksinius, kylančius dėl įvairių somatinės sveikatos sutrikimų. Svarbiausias šių sutrikimų bruožas yra pasikeitusi nuotaika ar afektas, dažniausiai depresija (su nerimu ar be jo). Nuotaikos sutrikimą paprastai lydi pakitimai įvairiuose aktyvumo lygiuose, o daugelis kitų simptomų yra antriniai arba aiškiau suprantami tų pakitimų fone. Daugelis šių sutrikimų kartojasi, o atskirų epizodų pradžia dažnai susijusi su stresiniais įvykiais ar situacijomis (TLK -10, 1997).
Depresijos fenomeną tiriantys mokslininkai dažnai jį skirsto į tokias kategorijas: a) depresiška nuotaika; b) depresijos sindromas; c) klinikinė depresija. Depresiška nuotaika – būdinga reakcija į tokias situacijas kaip netektis ar nesėkmė, pasireiškianti liūdesiu ir nelaimingumo išgyvenimu. Depresiškumas arba ikiklinikinė depresija suprantama kaip tarpinė būsena - nuotaika kaip kontinuumas, kurio viename krašte yra normali, gera nuotaika, o kitame depresija (Šinkariova, 2002). Tuo tarpu ilgai trunkanti, lydima mąstymo tempo ir judesių sulėtėjimo, anhedonijos, energijos stokos pažeminta nuotaika sudaro depresijos sindromą (Šinkariova, 2002). Simptomai yra labai įvairūs, būdinga liūdna nuotaika, sumažėję interesai ir pasitenkinimas, energijos stoka ir padidėjęs nuovargis bei mažas aktyvumas. Be to, pasireiškia vadinamieji įprasti simptomai: 

  - susilpnėjusi koncentracija ir dėmesys;

  - sumažėjusi savivertė ir pasitikėjimas savimi;

  - kaltės ir menkavertiškumo idėjos;

  - niūrus ir pesimistinis ateities įsivaizdavimas;

  - žalojimosi ir savižudybės idėjos arba veiksmai;

  - sutrikęs miegas;

  - sumažėjęs apetitas (TLK-10, 1997).

Depresija skirstoma į lengvą, vidutinio sunkumo ir sunkią. Visų trijų depresijos epizodų trukmė turėtų būti mažiausiai dvi savaitės, tačiau, esant neįprastai sunkiems simptomams ir greitai pradžiai, ji gali būti diagnozuota ir greičiau. Depresijos metu bloga nuotaika, nepriklausomai nuo aplinkybių, mažai kinta, bet paros metu gali svyruoti. Kaip ir minėta, depresijos klinika įvairi. Kartais nerimas, sielvartas, motorinė ažitacija gali būti ryškesni nei liūdesys, o nuotaikos pokyčius maskuoja papildomi simptomai – pvz., irzlumas, gausus alkoholio vartojimas, hipochondrinis susirūpinimas (Dembinskas, 2003). Depresinės būsenos susijusios ne tik su nemiga, jautrumu, išsiblaškymu, bet ir su padidintu agresyvumu ar savęs žalojimu (Pocius, 2007).

Emocinės būsenos ypač kinta uždarose socialinėse institucijose, pvz., laisvės atėmimo vietose. Patraukimas baudžiamojon atsakomybėn, asmens izoliavimas nuo visuomenės keičia asmens savijautą ir emocinę būseną, tikėtini afektiniai sutrikimai (Pocius, 2007). Young (2006) atskleidė, jog patekimas į laisvės atėmimo vietą už smurtinius nusikaltimus, ilgas įkalinimo laikas, priklausomybė nuo alkoholio, narkotinių medžiagų gali sukelti laisvės atėmimo vietose esantiems asmenims įvairius nuotaikos pokyčius, pvz., depresiją, o taip pat didinti savižudybės riziką. Laisvės atėmimo vietose esantiems asmenims tikėtini ir adaptacijos sutrikimai, pasireiškiantys prisitaikymu prie stresogeniškų gyvenimo pokyčių ar prie stresogeniškų gyvenimo įvykių laikotarpių. Adaptacijos sutrikimas pasireiškia įvairiai: gali būti depresiška nuotaika, nerimas, susirūpinimas (ar šių jausmų derinys), nesugebėjimas susitvarkyti, planuoti ateitį (TLK – 10, 1997). Kad stresogeniniai gyvenimo pokyčiai susiję su įkalintų asmenų depresiškumu, nerimastingumu ir adaptacijos sutrikimais, sutinka ir Avižienis (2005). Atlikti moksliniai tyrimai rodo, kad laisvės atėmimo vietose savižudybių skaičius yra didesnis nei populiacijoje (Lohne, 2006; Tripodi, 2006) ir tai susiję su įkalintų asmenų emocine būkle, prisitaikymu prie pakitusios aplinkos.

Atlikdami psichologinį naujai atykusių nuteistųjų ir suimtųjų suicidinio elgesio rizikos įvertinimą, laisvės atėmimo vietų psichologinių tarnybų specialistai vadovaujasi Kalėjimų departamento rekomenduota rizikos vertinimo metodika – BDI (Beko depresijos klausimynas). Nors BDI metodika skirta depresiškumo įvertinimui, atlikti tyrimai rodo, jog tiek depresiškumui, tiek suicidinei rizikai vertinti laisvės atėmimo vietose naudojama BDI (Boothby , 1999; LR prie teisingumo ministerijos kalėjimo departamento programa, 2007). Tuo tarpu Gotlib (1984) abejoja, ar BDI metodika visada tiriame tai, kam ji skirta, galbūt tam tikrais atvejais tiriame kitą konstruktą – stresą. Ar BDI efektyvi ir informatyvi priemonė įkalintų asmenų depresiškumui tirti, domėjosi ir Boothby ir kt. (1999). Tyrėjai Š. Karolinos valstijoje atlikto tyrimą su 1494 įkalintais asmenimis (vyrais ir moterimis), kurių amžiaus vidurkis – 28 metai, 67 % įkalintų asmenų pakartotinai pateko į laisvės atėmimo vietą. Autoriai nustatė, jog BDI balų suma aukštesnė laisvės atėmimo vietose esančių moterų grupėje, aukštesnius balus surinko ir jauni – iki 20 metų – asmenys, pirmą kartą patekę į laisvės atėmimo vietą ir tie, kuriems taikoma kardomoji kalinimo priemonė – suėmimas. Pastebėta, jog tiriamųjų teiginio apie baudimą vidurkis aukščiausias lyginant su kitais teiginių vidurkiais, tikėtina, jog tiriamieji jautėsi baudžiami teisėtvarkos institucijų. Remiantis gautais tyrimo rezultatais autoriai siūlo, vertinant bendrą BDI sumą, neįtraukti teiginio apie bausmę įvertinimo, nes šis teiginys įkalintų asmenų yra specifiškai suprantamas ir gali iškreipti bendrą BDI rezultatą link aukštesnių rodiklių, rodančių stipresnį depresiškumo išreikštumą. Autoriai taip pat siūlo peržiūrėti teiginių apie verksmingumą, dirglumą, socialinį nusišalinimą vertinimus ir sieti tai su pasikeitusia situacija, izoliacija ir adaptavimusi prie naujos aplinkos. Tuo tarpu teiginyje apie suicidinius ketinimus įkalintų asmenų vidurkis lyginant su kitais teiginių vidurkiais buvo žemiausias. Autoriai, teigia, jog BDI gali būti efektyvi priemonė depresiškumui tirti, tačiau reikia atsižvelgti į tam tikrų teiginių – bausmės ir kt. specifiškumą, o surinkus 20 balų ir daugiau turi būti atliktas papildomas, detalesnis vertinimas. Zamble (1988) siūlo BDI naudoti ne tik pirminio įvertinimo metu, bet ir praėjus 1 metams po įkalinimo laisvės atėmimo vietoje. Tikėtina, jog BDI suma pirminio įvertinimo metu susijusi su naujomis sąlygomis, aplinka, adaptacijos ypatumais. Zamble (1988) teigia, jog praėjus 1 metams BDI suminis balas tiems patiems žmonėms mažėja net ir netaikant intervencijos. Brown (2001) straipsnyje „Suicidinės rizikos metodų įvertinimo apžvalga“ BDI vertina kaip efektyvią priemonę ne tik depresijai tirti, 9 teiginys apie suicidinius ketinimus prognozuoja ir suicidinę riziką. Autorius teigia, jog atliktuose tyrimuose pastebėta, jog pacientai kurie bandė įvykdyti savižudybę, teiginyje apie savižudybę surinko aukštesnius nei 2 balus (galimi 0-3 balai) ir turėjo 6,9 karto didesnę suicidinę riziką, nei tie, kurių atsakymai neviršijo 2 balų. 



   Plačiai žinoma ir HAD metodika (nerimui, depresiškumui tirti), ją naudosime ir šiame tyrime. HAD skalė nėra psichikos sutrikimų diagnostikos instrumentas, ji tik padeda atrinkti tuos asmenis, kurie gali sirgti depresija ar nerimo sutrikimais (Bunevičius, 1993). Aptikti tyrimai, kuriuose įkalintų asmenų emocinei būsenai ir suicidinei rizikai vertinti naudojama HAD metodika kartu su Beko nevilties skale (Biggam, 1999). Neviltis yra psichologinis kintamasis, stipriai susijęs su savižudišku elgesiu. Beck (1988) nustatė, kad nevilties lygis matuojamas Beko nevilties skale patikimai ir geriau nei depresijos skalės prognozuoja savižudybės riziką (Skruibis, 2008). Gibb (2006) atkreipia dėmesį į tai, kad nors depresija ir neviltis yra laikomos pripažintais savižudybės rizikos veiksniais, daugelis depresiškų ar neviltį išgyvenančių žmonių niekada nemėgina nusižudyti. Autoriai kelia hipotezę, kad tarp depresiškumo bei nevilties ir savižudiško elgesio yra tarpiniai kintamieji, kurie gali didinti ar mažinti savižudybės riziką. Vienas iš tokių kintamųjų – nuostatos savižudybių atžvilgiu, todėl ateityje gali būti efektyvu kartu su BDI ar HAD naudoti ir Beko nevilties skalę suicidinei įkalintų asmenų rizikai vertinti.

Laisvės atėmimo vietose esantiems asmenims tikėtini fizinės, emocinės, socialinės veiklos ar įgūdžių sutrikimai, pasireiškiantys prisitaikymu prie stresogeniškų gyvenimo pokyčių ar prie stresogeniškų gyvenimo įvykių laikotarpių. Pakitusios sąlygos, stresogeniniai gyvenimo pokyčiai susiję su depresiškumu, nerimu, tuo pačiu ir su adaptacijos sutrikimais, savęs žalojimo rizika. Dėl to emocinės būsenos įvertinimas tampa svarbus laisvės atėmimo vietose dirbantiems psichologams.
                                                           3. 2 Nerimo samprata

Nerimas yra viena dažniausių žmogaus reakcijų į stimulus. Neretai žmonių nerimas yra adekvatus, t. y. atitinka potencialiai grėsmingą situaciją. Jis vaidina svarbų vaidmenį adaptuojantis – kaip vienas iš simptomų pozityvaus streso, kuris padeda žmogaus organizmui mobilizuotis. Tačiau nerimui pasiekus perdėtą lygį, jis tampa nebepadedančiu, bet labiau trukdančiu. (Germanavičius, 2006). Nerimas – tai įtampos, laukimo, diskomforto jausmas, galintis sutrikdyti kasdieninę veiklą (Šinkariova, 2002). Tai nesuvokiamo pavojaus, nelaimės nuojauta, kai žmogus nežino, kas jam gali atsitikti, bet jaučia vidinę įtampą, laukia kažko negatyvaus ar jaučiasi bejėgis prieš grėsmę. Nerimo apimtas žmogus skundžiasi pablogėjusia nuotaika, miego sutrikimais, dingsta apetitas, kankina įkyrios mintys ir būgštavimai. Nerimas gali būti situacinis (kaip reakcija į situaciją) ir nuolatinis nerimastingumas (kaip asmenybės ypatumas arba psichikos sutrikimo išraiška) (Šinkariova, 2002). 

Remiantis Tarptautinės sveikatos problemų ir sutrikimų klasifikacijos skyriumi Psichikos ir elgesio sutrikimai: klinika ir diagnostika, nerimo sutrikimus galima diagnozuoti, kai nerimo pasireiškimas sukelia psichologinį distresą – neigiamą stresą ar diskomfortą. Kartu su santykinai stipriu ir distresą sukeliančiu nerimu pasireiškia ir lydintys somatiniai nerimo simptomai (tachikardija, arterinio kraujo spaudimo svyravimai, prakaitavimas, galūnių tremoras, odos kraujagyslių reakcijos, vidaus organų lygiųjų raumenų veikla ir kt.). Jie dažniausiai yra autonominės (vegetacinės) nervų sistemos centrų perdėto stimuliavimo rezultatas. Šie simptomai, jų deriniai mažina žmogaus darbingumą, sutrinka normalus žmogaus funkcionavimas. Taip pat svarbus nerimo sutrikimų diagnostikos kriterijus yra dėl minėtų simptomų pasikeitęs įprastinis žmogaus elgesys, pvz., atsiranda stresą sukeliančių situcijų vengimas, įprastinių taisyklių nepaisymas, socialinė izoliacija (Germanavičius, 2006). Situacinis nerimas gali būti toks stiprus, kad sutrikdomi prisitaikymo mechanizmai, atsiranda socialinės veiklos problemų, kyla grėsmė nerimui tapti ilgalaikiam, pasireiškia adaptacijos sutrikimai. Adaptacijos sutrikimai susiję su subjektyviai reikšmingais įvykiais, jiems būdinga depresiška nuotaika, nerimas, susirūpinimas, įtampa, pyktis, nesugebėjimas planuoti ateitį, atlikti kasdieninius darbus. TLK – 10 rašoma, jog adaptacinio sutrikimo metu gali būti trumpalaikė ar vidutinio intensyvumo depresinė reakcija, atsirandanti kaip reakcija į užsitęsusią stresogeninę situaciją (F 43.20). Nerimo ir depresijos simptomai gali atitikti mišraus nerimo sutrikimo (F41.2) diagnostikos kriterijus, tačiau nėra taip išreikšti, kad būtų galima diagnozuoti kokį nors kitą specifinį depresinį ar nerimo sutrikimą. Stresoriai, sukeliantys adaptacijos sutrikimą, gali būti įvairūs: veikiantys individo asmeninį gyvenimą, jo socialinę aplinką ar platesnes socialines asmens vertybes. Kenkimas sau (save žalojimas) taip pat glaudžiai susijęs su ūminės stresinės reakcijos ar adaptacijos sutrikimo pradžia (TLK -10,1997). 

Literatūros šaltiniuose aptinkama, jog nerimo ir depresiniai sutrikimai dažniau pasireiškia moterims nei vyrams, tačiau tarp vyrų dažnesni su nerimo ir depresinių sutrikimų komplikacijomis susiję sutrikimai: save žalojantis elgesys, savižudybės, priklausomybės nuo psichoaktyvių medžiagų (Germanavičius, 2006). Esant stipriam nerimui, dažnai remiamasi vien nepagrįstais realybe įsitikinimais, pasielgiama nelogiškai, nesuvokiant, kad visa tai yra reakcijos į savo nuotaiką ir nepagrįstas realybe mintis, prarandamas gebėjimas aiškiai matyti ir vertinti tikrovę. Kai išgyvenamas stiprus nerimas, žmonės linkę kurti gąsdinančius vaizdinius ir neracionalią vidinę kalbą (Kavaliauskaitė, 2006). 

Įkalintam asmeniui svarbi adaptacijos, prisitaikymo prie naujos aplinkos stadija, kai susiduriama su naujais sunkumais, naujais reikalavimais jo elgesiui. Įkalinimas dažnai sukelia situacinį nerimą, susirūpinimą ne tik pirmą kartą, bet jau ir buvusiems laisvės atėmimo vietose asmenims. Padidėjęs nerimas, depresiškumas susijęs su adaptacijos sutrikimais ir rizikingo elgesio pasireiškimu. Klonsky (2007) teigia, jog įkalinti asmenys jaučia nerimą, ypač pradiniame adaptacijos periode. Nerimą didina laisvės atėmimo vietų aplinka, grėsmė socialiniam statusui, šeimos iširimui, prestižo visuomenėje praradimui ir iškilsiančių apribojimų dėl teistumo baimė. Nerimą kelia ir nepalanki socialinė aplinka, nes dažnai nuteistojo asmenybę įkalinimo įstaigose veikia subkultūra, neformalios grupuotės, kiti asmenys, nuteisti už sunkius nusikaltimus. Kaip ir minėta, situacinis nerimas gali būti toks stiprus, kad sutrikdomi prisitaikymo mechanizmai, atsiranda socialinės veiklos problemų, kyla grėsmė nerimui tapti ilgalaikiam, pasireiškia adaptacijos sutrikimai, o tai susiję su depresiškumu, gebėjimo stoka aiškiai matyti ir vertinti tikrovę bei save žalojimosi rizika. 
3. 3 Savižudybės, ją įtakojantys veiksniai

Savižudybė – daugiareikšmė, neturinti vienintelės priežasties ar paaiškinimo, ją vykdo kenčiantis individas, laikantis savižudybę geriausia išeitimi iš susiklosčiusios padėties (Schneidman, 2002). Savižudybės reiškinys yra sudėtingas ir psichologiniu, ir medicininiu, socialiniu ir juridiniu požiūriais. 
Šiuo metu dauguma specialistų savižudybę vertina kaip reiškinį, priklausantį nuo psicholognių, biologinių, socialinių veiksnių. Savižudybė gali įvykti dėl individo siekimo išsilaisvinti iš sunkios, neišsprendžiamos padėties - psichologinės krizės - sveiko žmogaus reakcijos į sunkią situaciją, kai jis nebesugeba pasinaudoti įprastais prisitaikymo būdais ir pasirenka kitokius, vienas iš kurių gali būti savižudybė. Žmogus, kurį užvaldo savižudybės idėja, jaučia beviltiškumą, bejėgiškumą, nebemato išeities iš susidariusios situacijos. 

Savižudybė nėra pagrindinė padidėjusio mirtingumo priežastis, tačiau tokiu būdu iš gyvenimo pasitraukia didelis skaičius žmonių. Beveik visada tai procesas – planuotas, ruoštas, nors pasitaiko, jog savižudybė yra impulsyvus, neapgalvotas veiksmas, staiga kilusių emocijų sukeltas elgesys (Tripodi, 2006). Bandymą nusižudyti Polukordienė O. – K. apibūdina ir kaip – sąmoningą, savo noru pasirinktą veiksmą, kurį nebūdamas tikras dėl mirtinos baigties atlieka asmuo, siekdamas susižaloti arba pasitraukti iš gyvenimo ir kuris nesibaigia mirtimi.

Psichikos sveikatos specialistams, kurie atsakingi už potencialiai pavojingus suicido prasme individus, patartina susipažinti su kiek galima daugiau faktų apie savižudybę, jos prevencija. Remiantis biopsichosocialiniu požiūriu manoma, jog sutrikęs elgesys, kaip ir bet kuris kitas, kyla iš genetinio polinkio, psichologinių būsenų, bei sociokultūrinių aplinkybių (PSO pranešimai, 2001). Žinoma, kad labiausiai savižudybių riziką didina šie veiksniai: 
  Demografiniai veiksniai: vyriška lytis, galbūt amžius - tyrimų duomenys skiriasi, vieni autoriai teigia, jog amžius nuo 17 – 35, kiti tyrimai nurodo vyresnį amžių (Karnickis, 2008). Anamnezėje: teistumas, našlys (-ė), išsiskyręs (-usi), vienišas (-a), neturintis (-i) vaikų.

Psichosocialiniai veiksniai: socialinės paramos stoka, darbo netekimas, žemas pragyvenimo lygis, skurdas. Praeityje patirtas fizinis ar seksualinis smurtas, sunkūs tarpasmeniniai konfliktai, polinkis į agresiją ar impulsyvius veiksmus, savižudybė giminėje. Taip pat svarbūs buvę ankstesni mėginimai nusižudyti ar parasuicidiniai (tariamosios savižudybės) veiksmai. Dažnai nusižudo žmonės, išgyvenantys krizinę situaciją šeimoje: artimojo mirtį, skyrybas, pažeminimą, fizinę, seksualinę ar emocinę prievartą, asmenys, neturintys visuomenėje profesinių pareigų, visuomenės palaikymo. Ilga hospitalizacija, izoliacija – įkalinimo įstaigose  priskiriama prie rizikos veiksnių. 
Psichikos veiksniai: neseniai prasidėjusi psichikos liga, nuotaikos sutrikimai, ypač sunkios depresijos epizodai. Šizofrenija, piktnaudžiavimas alkoholiu ir kitomis psichoaktyviomis medžiagomis ar priklausomybės sindromas, asmenybės sutrikimas, panika ar kitas nerimo sutrikimas (Karnickis, 2008; Polukordienė, 2003). 

Lietuvos statistikos departamento duomenimis, apie 60-70 % savižudybių yra susiję su alkoholio vartojimu. Literatūros šaltiniuose nurodoma, kad JAV – 33 %, Suomijoje – 33,5 %, Švedijoje – 35 %, Ukrainoje – 59 % savižudybių atvejų kraujyje aptinkama alkoholio. Steele, Joseph aprašo alkoholio intoksikacijos poveikį centrinei nervų sistemai ir vartoja terminą „alkoholinė miopija“ (Grebelienė ir kt., 2004). Ūmi alkoholio intoksikacija pirmiausiai trikdo, siaurina kognityvines funkcijas, sugebėjimą suvokti visumą ir esmę. Tuo tarpu Leenaars (1994), tyrinėdama psichologines savižudybių prielaidas, teigia, jog nenustatė esminių savižudybės skirtumų tarp asmenų priklausomų nuo alkoholio ir bendros populiacijos. Abiejų grupių savižudybes predisponuojantys veiksniai - kognityvinės sferos sutrikimai, afektiniai sutrikimai (pvz.: depresija), beviltiškumas.
Visų išvardintų veiksnių tarpusavio ryšiai dar nenustato tiesioginės savižudybės priežasties, tačiau jie nurodo tarp savęs sąveikaujančių veiksnių įtakos svarbą: iš socialinių veiksnių išsiskiria socialinė izoliacija, o iš medicininių – depresiniai sutrikimai, priklausomybė nuo alkoholio, asmenybės sutrikimai (Radavičius, 2004). Buvo pastebėta, kad beviltiškumo, nevilties jausmas yra svarbiausias, norint savižudybę suprasti psichologiniu požiūriu. Kai asmuo tiki, kad nebeįmanoma konstruktyviai išspręsti iškilusių gyvenimo problemų, jis savižudybę mato kaip vienintelę išeitį iš tokios padėties. Beviltiškumas yra vienas iš depresijos požymių ir gali būti tiesioginė depresijos ir savižudybės jungtis. Kad beviltiškumas susijęs su savižudybės rizika sutinka ir Bučelytė (2006). Autorė nurodo galimus savižudybės požymius: liūdesys, žmonių vengimas, elgesio, pažiūrų, vertinimų, išvaizdos pasikeitimas, prieš tai įvykę gyvenimo pokyčiai ar praradimai. Svarbūs ir elgesio (savęs žalojimas, nesirūpinimas savo sveikata, mėginimai nusižudyti praeityje), fizinės savijautos pokyčiai, negatyvios mintys ir jausmai (mintys apie savižudybę, vienatvės, atstūmimo jausmas, graužatis, kaltės jausmas, nerimas, įtampa, bejėgiškumas, neviltis, menkavertiškumo jausmas) (Bučelytė, 2006).

Kadangi laisvės atėmimo vietose esantys asmenys reprezentuoja ypatingą grupę bendroje populiacijoje, palyginti savižudybių ir bandymų ją atlikti skaičių tarp bendros populiacijos ir laisvės atėmimo vietose esančios populiacijos rizikos veiksnių atžvilgiu nėra paprasta. Egzistuoja bendri demografiniai, psichosocialiniai, biologiniai veiksniai, didinantys savižudybės riziką tiek bendroje, tiek įkalintų asmenų populiacijoje, tačiau išskiriami ir specifiniai veiksniai pvz.: nusikaltimo pobūdis, įkalinimo pradžia (Liebling, 1993; PSO, 2007). 
Pagal TLK –10: susijęs nuotaikos (afektiniais) sutrikimais savęs žalojimas turi būti žymimas papildomu kodu iš TLK – 10 XX skyriaus (X 60 – X84). Šiuose koduose neišskiriami tikri suicidiniai mėginimai ir „parasuicidai“, todėl juos abu apima bendra „savęs žalojimo“ kategorija. Nors TLK – 10  savęs žalojimo kategorija apjungia suicidinius mėginimus ir tariamąsias savižudybes – parasuicidus, tačiau pagal motyvaciją mirčiai jos skiriasi. Egzistuoja tikrosios savižudybės, kada motyvacija mirčiai aukšta, noras atimti sau gyvybę išreiškiamas atvirai ir aiškiai, nusižudoma bėgant nuo nepakeliamų sunkių išgyvenimų. Tuo tarpu tariamosios ir demonstratyviosios savižudybės atveju motyvacija atimti sau gyvybę skiriasi. Tariamosios savižudybės (parasuicidai) atveju nėra aukštos motyvacijos, santykis į gyvenimą prieštaringas, dominuoja potraukis gyventi. Savižudybės veiksmo tikslas gali būti noras atkreipti dėmesį į sunkumus, noras sukelti kaltės jausmą problemų kaltininkui, bejėgiškumas, noras pasiekti trokštamą tikslą, protestas prieš kitų elgesį ir kt. Paprastai mirtis nelaukiama kaip galutinis rezultatas, tačiau kaip rizikos faktorius egzistuoja. Demonstratyviosios savižudybės atveju noro mirti tai pat nėra, mirties galimybė gali kelti baimę. Suicidinis bandymas atliekamas demonstratyviai, norint padaryti įspūdį, sulaukti dėmesio, gailesčio ar užuojautos. Tačiau suicidinė rizika išlieka dėl atsitiktinių, nenumatytų galimybių. (Plužek, 1996).

Žinoma, jog izoliacija įkalinimo įstaigose - savižudybės riziką didinantis veiksnys. Laisvės atėmimų vietų psichologai vertindami savižudybės riziką turėtų atsižvelgti į psichologinius, biologinius, socialinius veiksnius, taip pat elgesio, fizinės savijautos pokyčius, negatyvias mintis ir jausmus. Nors TLK – 10 savęs žalojimo kategorija apjungia suicidinius mėginimus ir tariamąsias savižudybes – parasuicidus, tačiau vertėtų žinoti, jog pagal motyvaciją tikroji, tariamoji, demonstratyvioji savižudybės skiriasi.

3.3.1 Savižudybės laisvės atėmimo vietose

 Savižudybių ir savęs žalojimo laisvės atėmimo vietose prevencijos programa pradėta vykdyti nuo 2007 birželio 12 d., programa yra nuteistųjų ir suimtųjų socialinės reabilitacijos dalis, joje pateikiami bendri reikalavimai, taikomi savižudybių ir savęs žalojimo prevencijai. Pabrėžiama, jog savižudybės, savęs žalojimosi procesą galima sustabdyti, atpažįstant pavojaus signalus, įvertinant riziką, sudarant intervencinių priemonių planą. Kalėjimų departamento duomenimis, nuo 2007 m. II pusmečio iki 2008 II pusmečio įvyko 8 savižudybės, tačiau gautoje informacijoje nenurodoma, kiek nusižudė suimtų ir nuteistų asmenų. Statistinė informacija apie savižudybes (2002 – 2006 m.) laisvės atėmimo vietose pateikiama 1 lentelėje (Kalėjimų departamento prie Lietuvos Respublikos teisingumo ministerijos savižudybių ir savęs žalojimo laisvės atėmimo vietose prevencijos programa, 2007).

    1 lentelė. Savižudybių skaičius laisvės atėmimo vietose.

	Metai
	Vidut. nuteistųjų ir suimtųjų skaičius
	Savižudybių skaičius
	Iš jų nuteistųjų
	Iš jų

suimtųjų

	2002
	11070
	9
	6
	3

	2004
	8125
	4
	2
	2

	2005
	8137
	11
	5
	6

	2006
	8079
	6
	2
	4


  Žinoma, jog didelė dalis savižudybių laisvės atėmimo vietose (dažniausiai pasikariant) įvyksta per pirmas 24 valandas (Liebling 1993; Jeglic, 2005), trečdalis per pirmas 3 valandas. Tačiau neaišku, ar kalbama apie suimtuosius, kuriems vykdoma teismo skirta sankcija, ikiteisminis tyrimas, ar nuteistuosius, kuriems teismo nuosprendis jau įsiteisėjęs ir bausmės atlikimas vykdomas pataisos namuose. Mc Kee (1998), tyrusi 665 vyrų ir 89 moterų suicidinius bandymus, nustatė, jog dauguma iš jų bandė nusižudyti pirmomis dienomis patekę į pataisos namus. Fotiadou (2006) tyrimų rezultatai taip pat rodo, jog savižudybės pavojus didesnis nuteistiems asmenims, kuriems įsiteisėjo teismo nuosprendis, nei tiems, kuriems taikoma kardomojo kalinimo priemonė - suėmimas. Tuo tarpu 1 lentelėje statistinės informacijos duomenys (2002 – 2006 m.) nerodo, jog Lietuvoje laisvės atėmimo vietų nuteistų asmenų savižudybių skaičius reikšmingai didesnis nei suimtų asmenų skaičiaus.  Kitų autorių tyrimai atlikti laisvės atėmimo vietose prieštarauja Fotiadou M. tyrimo rezultatams, Towl (2000) teigia, jog rizika nusižudyti egzistuoja tiek suimtiesiems, tiek nuteistiems asmenims. Tuo tarpu Bogue (1995) teigia, jog savižudybių rizika didesnė suimtiesiems - šie asmenys turi realių ketinimų nusižudyti ir bando tai atlikti dažniau nei nuteistieji, minėta rizika siejama su stresu, išgyvenama krize, kurį minėti asmenys patiria ikiteisminio tyrimo metu. Rizika didesnė suimtiesiems, kuriems tikėtinas ilgas bausmės atlikimo laikas, kurie patiria nuolatinį stresą, o streso įveikimo strategijos nėra adaptyvios, ir tiems, kurie sulaikymo metu yra abstinencijos būsenoje (PSO, 2007). Suimtieji, kurie bando žudytis, dažniausiai yra jauno amžiaus (20 – 25 m), nevedę, pirmą kartą padarę nusikaltimus, suėmimo metu apsvaigę nuo alkoholio ar narkotinių medžiagų (PSO, 2007). 2007 m. PSO pranešime „Savižudybių prevencija kalėjimuose“ pabrėžiama, jog suimti asmenys dažniau bando nusižudyti ankstyvame įkalinimo periode dėl izoliacijos, informacijos stokos, nesaugumo, nežinomybės. Ankstyvajame įkalinimo periode kyla reali grėsmė nusižudyti, kaip ir vėlesniame periode pasibaigus ikiteisminio tyrimo procesui, prasidėjus teismo posėdžiams ir paskelbus nuosprendį, kuriuo asmuo nuteisiamas kalėti ir atlikti bausmę pataisos namuose. Tyrimų rezultatai rodo, jog trijų dienų laikotarpyje po nuosprendžio paskelbimo įvykdoma savižudybė, o praėjus vidutiniškai 60 dienų po įkalinimo pataisos namuose būdingas emocinis išsekimas, autorių apibūdinamas kaip „perdegimas“ (Marcus, 1993). Liebling (1993) sutinka, jog savižudybės rizika didesnė asmenims, padariusiems sunkius, smurtinius nusikaltimus - žmogžudystes ir tiems, kurie teisti ne pirmą kartą, praeityje jau atlikę bausmę pataisos namuose ir po trumpo periodo į laisvės atėmimo vietą pateko pakartotinai. Šie Liebling (1993) rezultatai prieštarauja PSO (2007) pranešime „Savižudybių prevencija kalėjimuose“ skelbtai informacijai, jog savižudybės rizika didesnė pirmą kartą padariusiems nusikaltimą asmenims. Griffiths (1990) ir Lohne (2006) tyrimo rezultatai rodo, jog suicidinė rizika didesnė ir tiems, kurie yra nevedę ar skiriasi, tuo tarpu Liebling (1993) teigia, jog buvimas nevedusiu nėra tiesioginis savižudybės rizikos veiksnys, tai siejama su socialinio palaikymo stoka, neviltimi.
Pasaulinės sveikatos organizacijos pranešime (2007) teigiama, jog nuteisti asmenys lyginant su suimtais, kurie nusižudė, yra vyresni (30 – 35 metų), nuteisti už smurtinius nusikaltimus, praleidę vidutiniškai 4 - 5 metus laisvės atėmimo vietoje, jų savižudybes įtakoja konfliktai su įstaigos administracija, šeima, kitais kalinamaisiais, skyrybos, lygtinio paleidimo nuo laisvės atėmimo bausmės prieš terminą prašymo atmetimas (PSO, 2007).

Svarbu išsiaiškinti ir kitus veiksnius, susijusius su bandymu nusižudyti laisvės atėmimo vietose. Kalėjimų departamento prie LR teisingumo ministerijos socialinės reabilitacijos skyrius 2005 m. atliko sociologinį tyrimą, siekiant išsiaiškinti savižudybių ir tyčinio žalojimosi priežastis laisvės atėmimo vietose. Tyrimo rezultatai rodo, jog apie 80 % nusižudžiusiųjų laisvės atėmimo vietose mėgino žudytis ir praeityje. Dažniausiai nuteistuosius ir suimtuosius slegia nežinomybės baimė, socialinė atskirtis nuo šeimos ir artimųjų, naujos aplinkos režimo laikymasis, nežinoma ateitis, gėda dėl įkalinimo, nusikaltimo. Tyrimo rezultatuose paminėtas ir alkoholio, narkotikų vartojimas prieš įkalinimą, psichiniai sutrikimai, praeityje buvę mėginimai žudytis, save žaloti (Kalėjimų departamento prie Lietuvos Respublikos teisingumo ministerijos savižudybių ir savęs žalojimo laisvės atėmimo vietose prevencijos programa, 2007). Su nuomone, kad savęs žalojimas susijęs su suicidine rizika sutinka ir Liebling (1992), autorius teigia, jog net pusė bandžiusių nusižudyti asmenų praeityje yra save žaloję.
Kitų autorių (Avižienis, 2005; Tamulevičienė, 2006) duomenimis, ne mažiau svarbūs dėmesio, adekvačios pagalbos nebuvimas, pablogėjusi emocinė būsena, vietos sąlygos: šiurkštus pareigūnų elgesys, aktyvumo stoka, įkalintų asmenų gyvenamų vietų perpildymas, ŽIV/AIDS paplitimas, patiriamas stresas, prieigos prie sveikatos ir psichikos sveikatos paslaugų stoka taip pat turi didelę įtaką nuteistųjų savęs žalojimuisi ir savižudybių skaičiui. PSO (2007) pranešime „Savižudybių prevencija kalėjimuose“ teigiama, jog ne mažiau svarbūs veiksniai, įtakojantys savižudybę, yra beviltiškumas, ateities perspektyvų stoka. Asmenys, kurie išreiškia beviltiškumą ir pripažįsta turintys suicidinių ketinimų, planų turi būti priskirti didelės rizikos grupei (PSO, 2007). Su tokia nuomone sutinka ir Konrad (2007), autorius teigia, jog tie asmenys, kurie išsako beviltiškumą, ateities perspektyvų nebuvimą, suicidines mintis, stokoja stresogeninių situacijų įveikos įgūdžių, turi būti intensyviai stebimi. Tokie asmenys dažniau pažeidžia nustatyto laisvės atėmimo vietose režimo reikalavimus, konfliktuoja su kitais įkalintais asmenimis, patiria fizinį smurtą.

Savižudybių, savęs žalojimo prevencija – identifikuoti žmones, kurie ir kokiomis aplinkybėmis yra labiausiai pažeidžiami. Nėra vienareikšmiškos nuomonės, kuriems - suimtiesiems ar nuteistiesiems - asmenis yra padidinta savižudybės rizika, galima išskirti tam tikrus rizikos veiksnius (priklausomybė nuo alkoholio, narkotinių medžiagų, įkalinimas už sunkius, smurtinius nusiklatimus) ir atkreipti dėmesį į pavojingus periodus (ankstyvas įkalinimo periodas, teismo skelbiamas nuosprendis, lygtinio atleidimo nuo laisvės atėmimo bausmės prieš terminą prašymo atmetimas). Emocinės būklės pablogėjimas, beviltiškumas, ateities perspektyvų, socialinių ryšių stoka, praeityje buvęs savęs žalojimas didina savižudybės riziką. Visais atvejais kiekvienas savižudišką nuostatą išsakantis žmogus savo elgesiu praneša, kad jam sunku ir kad jis nemoka kitaip spręsti iškilusių problemų. 

3. 4 Save žalojantis elgesys laisvės atėmimo vietose

Pagal TLK - 10 tyčiniai susižalojimai apima sąmoningą apsinuodijimą ar susižalojimą, savižudybę. Sąvoka apibrėžia tokius veiksmus kaip tyčinis susižalojimas kariantis, pasismaugiant, tyčinis susižalojimas aštriais, bukais daiktais ir kitais patikslintais bei nepatikslintais būdais (TLK – 10, 1992). Susijęs su nuotaikos sutrikimais savęs žalojimas, žymimas papildomu kodu iš TLK-10 XX sk. Šiuose koduose neišskiriami tikri suicidiniai mėginimai ir parasuicidai, juos abu apima bendra kategorija – savęs žalojimas. Laisvės atėmimo vietų psichologinių tarnybų specialistai susiduria su įkalintų asmenų save žalojančiu elgesiu ir nors TLK – 10 apima bendra kategorija – savęs žalojimą ir tikrus suicidinius mėginimus, reikėtų žinoti, jog motyvacijos mirčiai atžvilgiu tikri suicidiniai ir parasuicidiniai mėginimai skiriasi. Atlikę mokslinius tyrimus autoriai nurodo, jog egzistuoja požymiai skiriantys save žalojantį elgesį nuo suicidinio elgesio, tai - ketinimai, savęs žalojimo būdas ir letalumas, dažnumas, amžius, kada pradėjo šį elgesį naudoti (Walsh, Rosen, 1985). Jeglic (2005) sutinka su autoriais, jog siekiant atskirti save žalojantį elgesį nuo suicidinio reikia atsižvelgti į elgesio letalumą ir priduria, jog svarbu įvertinti antrinę tokio elgesio naudą bei tuo metu esančią asmens aplinką ir poreikį ją kontroliuoti. Tyčinis savęs žalojimas – paplitęs reiškinys įkalinimo įstaigose, jis sudaro 52 % bendro nuteistųjų ir suimtųjų traumatizmo. Su nuomone, jog savęs žalojimas yra tyčinis, sąmoningai apgalvotas tiesioginis kūno audinių sužeidimas, neturint suicinių ketinimų sutinka ir Holley  (1988). Autoriai teigia, jog 50 % įkalintų asmenų įvairiais būdais bando save žaloti, tuo tarpu rizika įvykdyti savižudybę yra 10 %. Save žalojantis elgesys laisvės atėmimo sąlygomis apima įvairius veiksmus, nukreiptus prieš save: venų pjovimą, svetimkūnių rijimą bei jų kišimą po oda ar į kūno organus, dirbtinių flegmonų sukėlimą, įleidžiant į raumenis ar į kūno organus seilių, apsiplikinimus ir panašius veiksmus (Holley, 1988; Liebling, 1993).

Tamulevičienė (2006) savo darbe pateikia kitų tyrėjų savęs žalojimosi apibūdinimus: Pirožkov V. (1998), nagrinėjęs žalojimosi atvejus įkalinimo istaigose, vadina tokį elgesį autoagresija, savižala ar kenkimu kūnui. Autoriaus nuomone, tai viena iš grėsmingiausių ir žalingiausių asmens, esančio izoliuotoje socialinėje aplinkoje, elgesio formų. Dažniausiai tikslingai save žalojamasi dienos metu arba vakare, sunkesni, pavojingesni sveikatai atvejai – naktį (Lohre, Konrad, 2006). Tamulevičienės  (2006) tyrimas parodė, jog 10 % tiriamųjų žinojo, kaip nesukeliant rimtų padarinių sveikatai save žaloti. Tuo tarpu save žalojantis elgesys, pasireiškiantis naktį, daugeliu atveju yra rimtai apgalvotas, t.y. individui nereikšmingas savo baigtimi ir siejamas su suicidiniais ketinimais (Avižienis, 2005). Save žalojantis elgesys linkęs kartotis, dažnai su blogomis pasekmėmis, rizika save žalojančiam elgesiui pasikartoti didžiausia per pirmus 6 mėnesius (PSO, 2007). Asmenys, kurie save žaloja, yra dažniau linkę nusižudyti, suicidinius ketinimus išsakė net 28-41 % save žaloję asmenys (Avižienis, 2005).
Nustatyti motyvai, dėl kurių įkalinti asmenys save žaloja:

- afektinių reakcijų reguliacija - sumažinti pyktį, baimę, įtampą, nerimą, siejama ir su impulsyvumu;

- pablogėjusi nuotaika, sielvarto, beviltiškumo jausmas;
- siekia aplinkos, kitų asmenų kontrolės;
- reakcija į iliuzijas, haliucinacijas pvz.: šizofrenijos atveju (Jeglic, 2005).
Manoma, jog save žalojama ir patyrus vidinę tuštumą, įtampą ar nusivylimą, tokiu būdu yra įveikiamos problemos, kurios būna netikėtos, skausmingos, žalodamiesi ar grasindami savižudybėmis nuteistieji ir suimtieji stengiasi atkreipti dėmesį į save paprastai siekdami ir kokių nors tikslų (Kalėjimų departamento prie Lietuvos Respublikos teisingumo ministerijos savižudybių ir savęs žalojimo laisvės atėmimo vietose prevencijos programa, 2007). Su nuomone, kad savęs žalojimas susijęs su reikšmingais asmeniniais tikslais sutinka ir Tamulevičienė (2006). Autorė tyrime siekė išsiaiškinti savęs žalojimosi motyvus, tyrimo rezultatai parodė, jog dažniausiai pasitaikantys motyvai buvo šie: pareigūnų elgesys, protestas prieš paskirtą drausminę nuobaudą už režimo pažeidimus, protestas prieš įkalinimo įstaigos administracijos sprendimus, kurie subjektyviai suvokiami kaip neteisingi. Kitos priežastys susijusios su laisvės atėmimo vietose egzistuojančia įkalintų asmenų subkultūra. 

Tyrimai rodo, jog save žalodami asmenys sumažina stresą, įtampą, nerimą – 8 5% save žalojusių asmenų teigė, jog taip elgėsi tam, kad sumažintų įtampą, o ne tam, kad nutrauktų gyvenimą, savęs žalojimas atliktas be sąmoningų suicidinių ketinimų Gardner (1975). Tuo tarpu kito tyrimo rezultatai rodo, jog save žalodami įkalinti asmenys norėjo sumažinti įtampą, išrekšti pyktį, tačiau tuo pačiu siekė manipuliuoti, palengvinti atstūmimo, izoliacijos, sielvarto jausmą (Simeon, Favazza, 2001). Avižienis (2005) teigia, jog laisvės atėmimo vietose individas į savo erdvę integruoja naujus subkultūrinius konstruktus: neįprastus ritualus (savęs žalojimas), negatyviąsias būsenas (narkotinis apsvaigimas, badavimas), neįprastą elgesį (homoseksualūs santykiai, grupinė agresija). Jo nuomone, savęs žalojimas gali būti manipuliatyvus: įkalintas asmuo siekia poreikių patenkinimo, imituodamas suicidinį elgesį. Ateityje tai gali įtakoti rimtą psichologinę krizę. Jeglic (2005) teigia, jog savęs žalojimui reikšmės turi ir asmens emocinės būsenos pokyčiai, kontrolės jausmo praradimas, palaikančių socialinių ryšių stoka, baimė dėl savo saugumo, beviltiškumas, ateities perspektyvų trūkumas.  

Savęs žalojimas yra tiesioginis, socialiai nepriimtinas destruktyvus kūno audinių pakenkimas be sąmoningų suicidinių ketinimų. Nepaisant skirtumų, savęs žalojantis ir suicidinis elgesys yra susiję (Brown, 2002). Bet kokiu atveju tai įtakoja laisvės atėmimo vietose esančių asmenų emocinę būsenos pokyčius – savęs žalojimas ir emocinė būsena tarpusavyje susiję. Remiantis apžvelgtų tyrimų rezultatų duomenimis, galima daryti prielaidą, kad save žalojantys ir bandę nusižudyti asmenys turi skirtingą motyvaciją suicidinių ketinimų atžvilgiu, o išgyvenamos emocinės būsenos gali būti panašios.  

3. 5 Tyrimų susijusių su įkalintų asmenų save žalojimu, bandymu nusižudyti apžvalga
  Tyrimais nustatyti rizikos veiksniai save žalojančiam elgesiui pasireikšti yra lytis (vyras), jaunas amžius, palaikančių tarpasmeninių santykių nebuvimas laisvėje, priklausomybė nuo alkoholio, narkotinių medžiagų, linkusiems save žaloti dažnai diagnozuojamas asmenybės sutrikimas, jie jau buvę teisti ir atliko bausmę laisvės atėmimo vietose praeityje (Liebling, Krarup, 1993). 50 % įkalintų asmenų, kurie įvykdo savižudybes, yra bandę save žaloti praeityje (Slade, Gilchrist, 2005; Jeglic, 2005).

Vyresnio amžiaus įkalintiems asmenims save žalojančio elgesio pavojingumo sveikatai rizika yra didesnė (Lohner, 2006). Jaunesnio amžiaus įkalintų asmenų tarpe save žalojantis elgesys yra dažnesnis, tačiau sunkumo laipsnis yra mažesnis. Pastebėta, jog vieniši ir išsiskyrę asmenys linkę save žaloti dažniau. Tačiau Liebling (1993) nuomone, buvimas nevedusiam nėra tiesioginis rizikos veiksnys, tai gali rodyti, jog stokojama socialinio palaikymo. Linehan (1993) teigia, jog linkę save žaloti asmenys būna užaugę nepilnoje šeimoje, jie patiria ankstyvą vieno iš tėvų mirtį ar atskyrimą. Linehan (1993) teigia, jog save žalojančių asmenų ankstyvajame amžiuje aplinkos salygos galėjo įtakoti neadekvačias strategijas įveikiant sunkumus, stresą. Su savęs žalojimu gali būti susiję ir neigiami vaikystės patyrimai - tėvų netektis ar skyrybos (Briere, Gil, 1998). Liebling (1993) mini, jog save žalojantys asmenys dažniau augę be mamos, yra patyrę fizinę, seksualinę prievartą. Autorius teigia, jog viena iš prielaidų, dėl ko ankstyvas atskyrimas nuo tėvų gali būti susijęs su save žalojančiu elgesiu yra tas, jog stokojama adaptyvių įgūdžių išmokimo ankstyvame amžiuje ir tai vėliau įtakoja save žalojantį elgesį. 79 % savęs žalojimo atvejų buvo užfiksuotas šiurkštus elgesys vaikystėje ar nepriežiūra. Savęs žalojimas siejamas ir su asmenybės sutrikimais, asmenims, kuriems diagnozuota didžioji depresija, nerimas, piktnaudžiavimas alkoholiu, narkotinėmis medžiagomis, taip pat linkę dažniau save žaloti (Hawton, 2004). Tyrinėtojai teigia, jog įkalintų asmenų, turinčių psichikos sutrikimų ar organinių susirgimų, grupėje save žalojantį elgesį skatina psichopatijos, reaktyvinės, depresinės būklės, histrioninio ar emociškai nestabilaus tipo asmenybės sutrikimai. Haycock (1989), tyręs įkalintus asocialų asmenybės sutrikimą turinčius asmenis, teigia, jog šie neturi realių suicidinių ketinimų, autorius tokį elgesį apibūdina kaip „suicidinį gestą“ arba dar vieną manipuliatyvaus elgesio išraišką.
Moksliniai tyrimai patvirtina, kad priklausomybė nuo alkoholio, narkotinių medžiagų turi įtakos psichikos sutrikimų ir savižudybių lygiui tiek visuomenėje, tiek įkalintų asmenų populiacijoje. Pastebėta, kad save žalojantis elgesys tiek laisvėje, tiek įkalinimo įstaigose dažnai būna abstinencijos metu. Su tokia nuomone nesutinka Singleton (1998), autorius teigia, kad priklausomybės nuo alkoholio, narkotinių medžiagų problema plačiai egzistuoja laisvės atėmimo vietose, ir tai nėra būdinga tik tiems asmenimis, kurie nusižudo ar save žaloja. 

Literatūroje aptinkami savęs žalojimo skirtumai tarp suimtų bei nuteistų, esančių laisvės atėmimo vietose asmenų. Tamulevičienės (2006) tyrimo rezultatai rodo, jog nuteisti asmenys, kurie žino savo tolesnę padėtį, po nuosprendžio paskelbimo spontaniškai savęs nežaloja: jų elgesys būna apgalvotas, tikslinis, jam ruošiamasi iš anksto. Tyrime paaiškėjo, jog nė vienas iš nuteistųjų nenurodo savęs žalojimo kaip motyvo - bandymo nusižudyti, tuo tarpu suimtieji tokį motyvą nurodė dažnai. Autorė teigia, jog suimtųjų savęs žalojimas yra spontaniškesnis. Tokį elgesį gali paskatinti ūmi reakcija į izoliaciją, adaptacijos sunkumai, nuotaikos sutrikimai, stiprus nerimas. Tuo tarpu psichologinių krizių priežastys pataisos namuose gali būti platesnės: pasitikėjimo savimi praradimas, nerimas ir baimė, susijusi su bausmės atlikimo pabaiga ir išėjimu į laisvę, socialinė atskirtis, nepatenkinti psichosocialiniai poreikiai, liga ar negalia, socioekonominės problemos, pavojus sveikatai bei gyvybei tarpasmeniniuose bei tarpgrupiniuose nuteistųjų santykiuose, gyvenimo tikslo nebuvimas, stigmatizavimas, neigiamai veikianti uždaroji laisvės atėmimo vietų aplinka (Avižienis, 2005). 

Slade (2005) teigia, jog 50 % įkalintų asmenų, kurie įvykdo savižudybes, yra bandę save žaloti. Praeityje buvęs bandymas nusižudyti yra svarbus vertinant ir dabartinę sucidinę riziką. Emocinės būsenos pokyčiai susiję su save žalojančiu elgesiu, šią nuomonę patvirtino ir Palmer bei kt. (2005). Autoriai atliko tyrimą, kuriame siekė palyginti depresijos išreikštumo skirtumus tarp įkalintų asmenų grupės, kurie praeityje yra save žaloję (tiriamoji grupė), ir tų, kurie savęs nebuvo žaloję (lyginamoji grupė). Lyginamosios grupės asmenys pasirinkti pagal tokius požymius: amžius, rasė, nusikaltimo pobūdis, patekimo į laisvės atėmimo vietą kartas, teistumų skaičius. Naudota BHS (Beko nevilties klausimynas), BDI (Beko depresijos klausimynas) ir BSI (Beko suicidinių ketinimų klausimynas). Palmer (2005) tyrimo rezultatai rodo, jog egzistuoja statistiškai reikšmingas skirtumas tarp įkalintų asmenų, kurie praeityje yra save žaloję ir lyginamosios grupės, kurie nėra save žaloję trijuose rodikliuose: įkalintų asmenų, kurie save žalojo praeityje, nevilties, depresiškumo ir suicidinių ketinimų įverčiai aukštesni nei įkalintų asmenų, kurie praeityje nėra savęs žaloję. 

3. 6 Įveikimo strategijų samprata

Pirmasis aiškiai išskyręs ir apibrėžęs įveikimą ir paskatinęs jį tirti buvo Lazarus. Jis įveikimą apibrėžia kaip nuolat besikeičiančias kognityvines ir el​gesio pastangas susidoroti su specifiniais išoriniais ir/arba vidiniais reikalavimais, kurie suvo​kiami kaip apsunkinantys arba viršijantys asmens išteklius (Lazarus, Folkman, 1984). Įveikimas yra dinamiškas procesas, jis didele dalimi priklauso nuo konteksto (tiek aplin​kos, tiek asmens savybių). Lazarus nagrinėjo stresinę situaciją kaip santykį tarp iškilusio pareikalavimo ir žmogaus turimų resursų, šio santykio kokybė suvokiama per kognityvinį įvertinimą. Stresinės emocijos, keisdamos žmogaus pasiruošimą veiklai, kryptingai mobilizuoja jį tam tikrai adaptyviai reakcijai – įveikimui (Perminas, 2007). 

Lazarus išskiria dvi įveikimo formas: į problemų sprendimą nukreiptas įveikimas (pastangos pakeisti už nei​giamų emocijų slypinčius tikruosius asmenį ir aplinką) ir į emocijas nukreiptas įveikimas (tai pastangos keisti dėmesio objektą arba tai, kaip jis vertinamas) (Lazarus, Folkman, 1984). Mažiau adaptyvių strategijų var​tojimas nereiškia, kad sunki, grėsminga situacija nebus išspręsta – galima sakyti, kad mažiau adaptyvios strategijos naudingos tik pradėjus veikti stresoriui, o vėliau jos trukdo tinkamai iš​spręsti problemą. Nors emocinės įveikos strategijos, kaip pažymi Lazarus, mažina stresinės situacijos sukeltą distresą, bet į emocijas orientuotų būdų naudojimas vadinamas neadaptyviu, nes susijęs su nusivylimu, depresiškumu, bendrai prastesne emocine sveikata (Carver, Scheier, 1989). Į problemą orientuotos įveikimo strategijos yra panašios į problemų sprendimo taktikas. Šios strategijos apima pastangas apibrėžti problemą, sukurti alternatyvius sprendimus, įvertinti skirtingų veiksmų sąnaudas ir naudą, jos gali būti nukreiptos į išorę – pakeisti tam tikrus aplinkos aspektus ar į vidų – pakeisti tam tikrus vidinius aspektus. Skirtingai nei į problemą fokusuotos strategijos, į emocijas fokusuotos strategijos nekeičia situacijos esmės tiesiogiai (Perminas, 2007). Bet kokioje situacijoje tikėtina, jog bus naudojama ne viena, o kelios įveikos strategijos. Manoma, jog žmonėms gali būti būdingos ir bendros dispozicinės tendencijos dažnesniam tam tikrų strategijų panaudojimui - tuo abejoja Lazarus ir Folkman (Perminas, 2007). 

Sveikatos psichologijos tyrinėtojų sudarytais klausimynais bandoma įvertinti, kaip žmogus įveikia stresą, vienas iš tokių sudarytas COPE klausimynas. Autoriai teigia, jog kai kurios iš įveikų yra konstruktyvesnės, kiekvienos naudingumas priklauso nuo situacijos. Svarbus rodiklis strategijos tinkamumui – pasidavimas kontrolei ir asmens gebėjimas ją kontroliuoti. Situacijose, kur kontrolė galima, dažniau naudojamos į problemą orientuotos strategijos, o situacijų, kurių negalima kontroliuoti – į emocijas orientuotos (Perminas, 2007).  

Nustatyta, kad siekiant geresnio prisitaikymo svarbu naudoti į problemą nukreiptas įveikos strategijas (Erickson et al., 1997), o su prastesne emocine būsena dažniau susiję nebrandūs gynybos mechanizmai ir mažiau adaptyvios ar į emocijas nukreiptos įveikos naudojimas, be to, retesnės į problemą nukreiptos strategijos (pvz. planavimas). Kaip prisitaikymas susijęs su įveikos strategijomis, domėjosi Rhea (2004). Autorė siekė išsiaiškinti, kokias įveikos strategijas naudoja įkalinti asmenys ir kaip įveikos strategijų naudojimas susijęs su įkalintų asmenų prisitaikymu prie pakitusios aplinkos. Savo tyrime autorė naudojo įveikos klausimyną COPE. Tyrime atskleista, jog pagrindiniai veiksniai sukėlę įkalintų asmenų stresą buvo atskyrimas, izoliacija nuo įprastos socialinės aplinkos, bejėgiškumas, nežinomybė. Tyrimo rezultatai parodė, jog įkalinti asmenys naudoja tiek į sprendimą orientuotas, tiek į emocijas orientuotas įveikos strategijas, o mažiau adaptyvių strategijų naudojimas yra retesnis. Išsiaiškinta, jog į emocijas orientuotų strategijų naudojimas susijęs su prastesne įkalintų asmenų adaptacija. Rhea (2004) teigia, jog įkalinti asmenys, susidurdami su stresoriais laisvės atėmimo vietose, įtvirtina ir naujas įveikos strategijas. Jei šios strategijos yra mažiau naudingos, tikėtina, jog asmuo patirs stresą, prisitaikymo sunkumus, nesilaikys vidaus tvarkos taisyklių, konfliktuos su kitais įkalintais asmenimis ir įstaigų personalu. 

Laisvės atėmimo vietos, kaip socialinės izoliacijos institucijos, turi didžiulę įtaką nuteistųjų ir suimtųjų psichikos sveikatai, gyvenimo kokybei. Svarbus prisitaikymas naujoje aplinkoje, kuomet panaudojami asmens adaptaciniai gebėjimai, o ypač stresogeninėse situacijose. Bet kokioje situacijoje tikėtina, jog įkalinti asmenys naudos kelias įveikos strategijos (adaptyvias ar mažiau adaptyvias). Nustatyta, kad siekiant geresnio prisitaikymo svarbu naudoti į problemą nukreiptas įveikos strategijas (Erickson et al., 1997), o su prastesne emocine būsena, rizika save žalojimui dažniau susijęs mažiau adaptyvių ar į emocijas nukreiptų įveikų naudojimas. Svarbus rodiklis strategijos tinkamumui – pasidavimas kontrolei ir asmens gebėjimas ją kontroliuoti. Mažiau adaptyvių strategijų var​tojimas nereiškia, kad sunki, grėsminga situacija nebus išspręsta – mažiau adaptyvios strategijos naudingos tik pradėjus veikti stresoriui, o vėliau jos trukdo tinkamai iš​spręsti problemą.

3.6.1 Įveikos strategijų naudojimas laisvės atėmimo vietose, sąsajos su emocine būsena, save žalojančiu elgesiu

Laisvės atėmimo vietose tyrimų, siekiančių išsiaiškinti, kokias įveikos strategijas naudoja linkę save žaloti asmenys vis dar trūksta. Tokių tyrimų reikšmingumą patvirtina ir Youfit, Bongar (1992). Autorių teigimu, įveika svarbi ne tik stresogeninėse situacijose, bet gali būti ir rizikos veiksnys suicidiniam elgesiui pasireikšti. Su tokia nuomone sutinka ir Karen, Gilchrist (2005), jų teigimu įveikos strategijos gali būti susijusios ir su save žalojančiu elgesiui.

Frydenberg, Lewis (1994) teigia, jog asmenys, patekę į panašias stresogenines situacijas, linkę naudoti panašias įveikimo strategijas, todėl asmens įveikimo strategijų naudojimas gali būti informatyvi, papildoma priemonė vertinti asmens pažeidžiamumą ir riziką save žaloti. Slade (2005) sutinka su Frydenberg, Lewis (1994) nuomone, jog įveikos strategijos gali būti informatyvi priemonė savęs žalojimo rizikai vertinti, tuo atveju, jei asmuo naudoja mažai adaptyvius problemų sprendimo būdus. Slade (2005), savo tyrime naudodama CPI (įveikos klausimynas), ištyrė 135 įkalintus asmenis, suskirstytus į bandžiusius save žaloti ir nebandžiusius savęs žaloti. Save žaloję įkalinti asmenys dažniau buvo nevedę, įvairaus amžiaus nuo 21-59 m., laisvės atėmimo vietoje praleidę nuo 9 - 168 mėnesių. Gauti tyrimo rezultatai rodo, jog strategijas, orientuotas į emocijų išreiškimą (pastangas sumažinti įtampą išreiškiant negatyvius jausmus) panašiai naudojo tiek save žaloję, tiek nežaloję asmenys, tačiau save žalojantys asmenys dažniau naudojo vengimo (vengimas realistiškai galvoti apie iškilusią problemą) ir rečiau pozityvios interpretacijos (mėginimas vertintinti situaciją iš naujo pozityviai) strategijas nei savęs nežaloję asmenys. Tyrimo autoriai teigia, jog retas pozityvios interpretacijos naudojimas gali trukdyti objektyviai įvertinti situaciją, įtakoti nuotaiką, savigarbą ir didinti destruktyvaus elgesio pasireiškimą. Vieni autoriai teigia, jog įveikos strategijos išlieka pastovios laiko atžvilgiu, tuo tarpu kiti mokslininkai teigia, jog jos keičiasi. Sappington (1996) teigia, jog ilgainiui laisvės atėmimo vietose esantys asmenys rečiau naudoja pozityvų interpretavimą, dažniau pasyvų elgesį – TV žiūrėjimas, muzikos klausymasis. Tai susiję su izoliacija, pasikeitusiomis aplinkos sąlygomis, bet nereiškia, jog teigiamas interpretavimas, kaip įveikos strategija, šių asmenų nėra ir niekada praeityje nebuvo taikomas (Rhea, 2004).

Kokios įveikos strategijos paplitusios linkusių save žaloti asmenų grupėje, domėjosi ir Dear, Thomson (1998). Autorių tyrimo rezultatai rodo, jog įkalinti asmenys, kurie save žalojo, skirtingai nei tie, kurie nėra save žaloję, rečiau naudoja į problemą orientuotas įveikos strategijas praėjus savaitei po save žalojančio elgesio. Autoriai teigia, jog lieka neaišku, ar vėliau minėtos įveikimo strategijos išlieka linkusių save žaloti asmenų grupėje ir ar panašiose stresogeninėse situacijose šie asmenys naudos tas pačias įveikas. Save žalojančiu elgesiu įkalinimo įstaigose domėjosi ir Dear, Thomson (1998). Atliktame tyrime buvo apklausti 91 įkalinti, save žaloję asmenys, kurių amžiaus vidurkis 25 metai. Daugumai jų taikyta kardomoji kalinimo priemonė – suėmimas, asmenys laisvės atėmimo vietoje praleido mažiau nei savaitę. Interviu metu išsiaiškinta, jog dažniausia save žalojimo priežastis buvo susijusi su įtampos sumažinimu (40%), noru išvengti nemalonių aplinkybių (32%), poreikis, jog dirbantis personalas išklausytų (13%), viltis, jog minėtu elgesiu išspęs problemas jiems reikiama linkme. Dear, Thomson (1998) į savo tyrimą įtraukė ir lyginamją grupę, gauti rezultatai parodė, jog save žalojantys asmenys jaučia stipresnį stresą, jų santykiai su kitais įkalintais asmenimis ir personalu blogesni, jie dažniau naudoja mažiau adaptyvias įveikimo strategijas. Save žalojantys asmenys rečiau naudojo į problemą orientuotas, aktyvias įveikimo stategijas. Tyrimo rezultatai rodo, jog save žalojantys asmenys dažniau išsakė ir beviltiškas mintis, suicidinius ketinimus, jų depresiškumo įverčiai buvo aukštesni nei lyginamosios grupės. Dear, Thomson (1998) savo tyrime nustatė ir patvirtino Slade (2005) tyrimų rezultatus, jog save žalojantys asmenys yra rečiau linkę naudoti tokias strategijas kaip teigiamą interpretavimą, priėmimą, planavimą. Haines, Williams (1997) taip par pritaria nuomonei, jog įkalinti, linkę save žaloti asmenys dažniau naudoja mažiau adaptyvias įveikos strategijas, pvz., vengimas, kuris nutolina nuo realios problemos sprendimo, nemažina streso. Galima daryti prielaidą, jog save žalojantys asmenys rečiau mėgina įprasminti situaciją iš naujo ar priimti stresinės situacijos realumą. 

Svarbios ne tik naudojamos įveikos strategijos linkusių save žaloti įkalintų asmenų tarpe, bet ir sąsajos su emocine būsena. Biggam (1999) tyrinėjo kaip prisitaikymas prie laisvės atėmimo  aplinkos susijęs su emocine būsena ir problemų sprendimo strategijomis jaunų, įkalinimo įstaigoje esančių asmenų grupėje Škotijoje. Autoriai teigia, jog programos, kurios pagerintų problemų sprendimo ir įveikimo įgūdžius gali sumažinti destruktyvų elgesį savo paties ar kitų atžvilgiu ir įtakoti geresnį pažeidžiamų asmenų prisitaikymą, o tuo pačiu ir emocinę būseną. Biggam (1999) tyrinėjo jaunus įkalintus asmenis, kurių amžiaus vidurkis 19 metų. Tyrime sudarytos ir tirtos trys grupės: 1 grupė – asmenys, kurie įkalinimo metu nukentėjo nuo kitų įkalintų asmenų, turėjo adaptacijos sunkumų, 2 grupė - asmenys, kuriems nustatyta suicidinė rizika ir sustiprinta priežiūra, bei 3 grupė, kurioje adaptacijos sunkumų ir suicidinės rizikos nustatyta nebuvo. Tyrimo rezultatai parodė, jog visose, išskyrus grupę, apibūdintą kaip gerai prisitaikiusią, adaptyvios problemų sprendimo strategijos buvo naudojamos pakankamai retai. Savo tyrime Biggam (1999) naudojo HAD, Beko nevilties klausimyną, problemų sprendimo įgūdžių metodiką. Tyrimo rezultatai rodo, jog įkalintų asmenų, kuriems nustatyta sustiprinta individuali priežiūra dėl suicidinės rizikos, nerimo ir depresijos įverčiai aukštesni, o į problemą orientuotų sprendimo įgūžių įverčiai žemesni nei kitų tyrime dalyvavusių asmenų grupių. Biggam (1999) teigia, jog depresijos, nerimo, ir problemų sprendimo įgūdžių sąsajos gali suteikti naudingos prognostinės informacijos apie įkalintų asmenų psichologinį pažeidžiamumą ar adekvatų prisitaikymą prie pakitusios aplinkos.

Su Biggam (1999) nuomone, jog psichologine būsena ir problemų sprendimo strategijos susiję sutinka ir Bannan (2005). Autorė, tyrinėjusi suicidinio elgesio priežastis, teigia, jog dichotoninis mąstymas (dominuoja mąstymo ir išgyvenimų principas „arba – arba“), kognityvinis rigidiškumas (mąstymo, jausmų, veiksmų suvaržymas), beviltiškumas, stoka efektyvių problemų sprendimo įgūdžių, nuotaikos pablogėjimas yra susiję ir gali būti rizikos veiksniai savižudiškam elgesiui pasireikšti. Zurilla (1999) patvirtina, jog egzistuoja ryšys tarp reto į problemą orientuoto įveikos naudojimo ir depresiškumo. Tuo tarpu Evans (1992) teigia, jog depresiškumas įtakoja į problemą orientuotas įveikos strategijas, o mažėjant depresijos išreikštumui galima tikėtis, jog pagerės ir problemų įveikimas, naudojant adaptyvias įveikos strategijas.
Vėlesni Biggam (2002) tyrimai patvirtino, jog įveikos strategijos gali būti susijusios su padidėjusiu nerimu, depresiškumu, beviltiškumu ir sunkumais prisitaikyti prie aplinkos. Autoriai 2002 m. atliktame tyrime siekė ištirti, kokį poveikį trumpa į problemą orientuotų intervencijų programa turi įkalintų asmenų nerimui, depresiškumui ir įveikos strategijoms. Tyrime dalyvavo trys grupės: rizikos grupei priskirti asmenys (nustatyta suicidinė rizika, buvęs save žalojimas), įkalinti asmenys, kurie patyrė smurtą iš kitų įkalintų asmenų, ir įkalinti asmenys, kuriems taikomas įprastas režimas. Tiriamieji suskirstyti į dvi grupes: tiriamąją ir kontrolinę, nerimas, depresiškumas įvertintas HAD klausimynu, naudota ir problemų sprendimo klausimynu SPSI-R. Tiriamai grupei taikytas poveikis – trumpa problemų sprendimo įgūdžių programa, praėjus 3 mėnesiams iš naujo įvertintas nerimas, depresiškumas, problemų įveikimas. Tyrimo rezultatai rodo, jog grupėje, kuriai buvo taikomas poveikis, sumažėjo nerimo, depresiškumo įverčiai, tuo tarpu kontrolinės grupės įverčiai išliko tokie patys. Pastebėta, jog pagerėjo problemų įveikimas, sumažėjo vengimo (atidėliojimas spręsti problemas, pasyvumas) strategijų naudojimas, tiriamosios grupės asmenys po poveikio dažniau taikė racionalias į problemą orientuotas įveikas (racionalus, sistemiškas, apgalvotas planas kaip įveikti problemą). Autorių nuomone, trumpos problemų sprendimo intervencijos gali būti efektyvios mažinant nerimą, depresiškumą, stiprinant adekvačius problemų sprendimo įgūdžius. Biggam (2002) teigia, jog jei impulsyvumas, nerimas susijęs su prastais problemų įveikimo įgūdžiais ir savęs žalojimu stresogeninių situacijų atvejais, problemų įgūdžių gerinimo programa gali būti efektyvi ir tikslinga.

Kaip įveikos strategijos susijusios su emocine būsena, domėjosi ir kiti tyrėjai. Nezu, Ronan (1988) teigia, kad į problemą orientuotų sprendimų būdų stoka susijusi ir su depresiškumu ir su padidėjusiu nerimu. Heppner (1995) savo tyrime atskleidė, jog į problemą orientuotų strategijų stoka susijusi ir su suicidiniais ketinimais, beviltiškumu. Gudaitė (2004) savo tyrimo rezultatais patvirtina daugumos autorių nuomonę, jog esant depresijai tiriamieji dažniau naudoja mažiau efektyvias, adaptyvias įvei​kimo strategijas, dažniau strategijas, nukreiptas į emocijas (atsigręžimas į religiją, neigimas). Su nuomone, jog emocinė būsena ir įveikos strategijos susiję, sutinka ir Bannan N., autorė teigia, jog asmenys, kurie taiko mažiau efektyvius problemų sprendimo įgūdžius, prasčiau įveikia stresą, jiems būdingas depresiškumas, gali kilti ir suicidinės mintys.
Dear (1999) domėjosi ne tik įveikos strategijomis, bet ir pateikė dvi prevencijos kryptis: viena – sumažinti psichologinį pažeidžiamumą (suteikti pagalbą įveikiant izoliavimą nuo visuomenės; suteikti reikiamą informaciją teisinio proceso klausimuose; suteikti atitinkamą priežiūrą asmenims turintiems psichikos sveikatos problemų; mokinti įkalintus asmenis efektyvių streso įveikimo įgūdžių), kita kryptis susijusi su aplinkos sąlygų koregavimu, situacinių veiksnių, susijusių su savęs žalojimu, mažinimu. Dear (1999) siūlo taikyti problemų sprendimo terapiją, kuri artima kognityvinei elgesio terapijai, jos metu klientas aktyviai įsitraukia į bendrą veiklą, identifikuoja problemą ir dalyvauja ieškant priimant sprendimo būdus. Šis aktyvus vaidmuo veikia priešingai pasyviam problemų sprendimo stiliui.
Apie save žalojančių, bandžiusių nusižudyti asmenų įveikimo strategijas žinoma vis dar nedaug, remiantis kitų autorių tyrimų rezultatais, galima daryti prielaidą, jog save žalojantys, bandę nusižudyti asmenys dažniau naudos mažiau adaptyvias įveikos strategijos – teigiamą interpretavimą, planavimą. Mažiau adaptyvios įveikos strategijos siejamos ir su prastesne emocine būsena, rizika save žaloti. Žinios apie asmenų, esančių laisvės atėmimo vietose naudojamas įveikos strategijas yra svarbios ir psichologinės tarnybos specialistams vertinant asmens įveiką stresogeninėse situacijose, sąsajas su emocine būsena ir rizika save žalojimuisi. 

4. TIRIAMIEJI, TYRIMO PROCEDŪRA IR METODIKA

4.1 Tiriamieji, tyrimo procedūra

Šiame tyrime, vykusiame nuo 2008 – 02 – 18 iki 2008 – 10 – 01 dalyvavo 256 laisvės atėmimo vietose esantys asmenys, suskirstyti į dvi - tiriamąją ir kontrolinę - grupes. Iš jų tyrime dalyvavo 81 asmuo, įtrauktas į laisvės atėmimo vietos nuteistųjų ir suimtųjų, priklausančių didelės rizikos grupei dėl savęs žalojimosi ar bandymo nusižudyti apskaitos žurnalą, jiems paskirta sustiprinta individuali priežiūra. Kalėjimų departamento duomenimis, nuo 2007m. birželio iki 2008 m. sausio 15 d. nuteistųjų ir suimtųjų, įtrauktų į priklausančių didelės rizikos grupę dėl savęs žalojimo ar bandymo nusižudyti apskaitos žurnalą, buvo 169 asmenys. Kalėjimų departamento Krizių įveikos komandų 2007 m. II pusmečio veiklos ataskaitos duomenimis, 42 asmenims buvo nutraukta individuali priežiūra. Lyginamąją grupę sudarė 175 laisvės atėmimo vietose esantys, neįtraukti į laisvės atėmimo vietos nuteistųjų ir suimtųjų, priklausančių didelės rizikos grupei dėl savęs žalojimosi ar bandymo nusižudyti apskaitos žurnalą, asmenys. Lyginamąja grupę siekta sudaryti pagal atrankai pasirinktus požymius: amžių, vietą, laiką, praleistą laisvės atėmimo vietoje. 

Tyrime savęs žalojimo sąvoka apibrėžiama kaip tikslingas agresijos nukreipimas ir sąmoningas, savo noru pasirinktas veiksmas, kurį nebūdamas tikras dėl mirtinos baigties atlieka asmuo, siekdamas susižaloti arba pasitraukti iš gyvenimo, ir kuris nesibaigia mirtimi. Šia sąvoka linkusių save žaloti asmenų grupei priskiriami tiek save žalojantys, tiek bandę nusižudyti asmenys.

Kalėjimų departamento prie LR teisingumo ministerijos direktorius buvo supažindintas su tyrimo tema, tikslais, eiga, gautas sutikimas atlikti tyrimą ir tyrimo duomenis panaudoti diplominiame darbe. Tyrime dalyvavo Alytaus, Marijampolės, Pravieniškių 1 – 2 – 3, Vilniaus 1 – 2 pataisos namai, Lukiškių tardymo izoliatorius – kalėjimas, Laisvės atėmimo vietų ligoninė, Kauno ir Šiaulių tardymo izoliatoriai. Panevėžio pataisos namų į šį tyrimą neįtraukėme dėl lyties skirtumo – laisvės atėmimo bausmę atlieka moterys. Taip pat neįtraukėme ir Nepilnamečių tardymo izoliatoriaus – pataisos namų dėl skirtingų amžiaus rodiklių. 

 2008 m. vasario 7 – 8 d. vykusiame seminare Kalėjimų departamentui pavaldžių įstaigų psichologinėse tarnybose dirbantiems psichologams buvo pristatyta tyrimo tema, tikslai, eiga. Išvardintų laisvės atėmimo vietų psichologai sutiko pirmajame etape išdalinti anketas tiriamiesiems, kurie yra įtraukti į laisvės atėmimo vietos nuteistųjų ir suimtųjų, priklausančių didelės rizikos grupei dėl savęs žalojimosi ar bandymo nusižudyti apskaitos žurnalą, neetapuoti į policijos komisariatus ar kitas įstaigas ekspertizei atlikti ir kuriems nesibaigė rekomendacijų dėl sustiprintos priežiūros terminas. 

2008 m. birželio 11 – 12 d. vykusio seminaro metu pristatyta antrojo etapo eiga, paprašyta laisvės atėmimo vietų psichologų išdalinti anketas suimtiesiems ar nuteistiesiems, nepriskirtiems didelei rizikos grupei dėl savęs žalojimosi ar bandymo nusižudyti. Nurodyta, kokio amžiaus ir kiek laiko praleidę laisvės atėmimo vietoje turėtų būti lyginamajai grupei galimi priskirti  asmenys. Laisvės atėmimo vietose dirbantys psichologai tiriamuosius parinko remdamiesi individualaus darbo su nuteistaisiais knygele ir prieiga prie laisvės atėmimo vietoje esančios duomenų bazės. Individualaus darbo su nuteistuoju knygelėje, be kitų duomenų, įrašyti ir gimimo metai bei laisvės atėmimo vietoje praleistas laikas, tokie duomenys prieinami ir duomenų bazėje. 

Tiriamieji buvo informuoti apie tyrimo tikslus, konfidencialumą ir gautų tyrimo rezultatų panaudojimą diplominio darbo rašymui. Vokuose išdalintos anoniminės anketos, paaiškinta jų pildymo tvarka. Remiantis informacija apie esantį įtrauktų į laisvės atėmimo vietos nuteistų ir suimtų, priklausančių didelės rizikos grupei dėl savęs žalojimosi ar bandymo nusižudyti apskaitos žurnalą asmenų skaičių, laisvės atėmimo vietų psichologams išdalintos 112 anketų, iš jų 17 negrąžinta, sugadintos 4 anketos, 6 asmenys (2 asmenys atliekantys bausmę pataisos namuose ir 4 suimti asmenys, esantys tardymo izoliatoriuje) nesutiko dalyvauti tyrime. Šio darbo autorė Kauno tardymo izoliatoriuje pirmojo tyrimo etapo metu ištyrė 12 asmenų, antrojo – 39 asmenis.

Lyginamąją grupę sudarė 175 asmenys, iš kurių 58 (28 %) asmenų užpildytos anketos statistiniuose skaičiavimuose naudotos nebuvo: 29 (14 %) asmenys anketose pažymėjo, jog bandė save žaloti ar žudytis, 29 (14 %) asmenų anketų rezultatai rodė sąlygines išskirtis ir tokiu būdu galėjo iškreipti rezultatus, ypač naudojant daugiamatę regresinę analizę.

4. 2. Tyrimo metodikos

Šiame tyrime naudotos trys metodikos HAD (Hospital Anxiety and Depression), BDI (Beck Depression Inventary), COPE.

 1. HAD (Hospital Anxiety and Depression)

 HAD skalė sukurta Zigmont A. S. ir Snaith R. P. Ji susideda iš dviejų dalių, po septynis klausimus kiekvienoje, kurie ir sudaro nerimo, depresijos subskales. Skalėje nėra teiginių, išreiškiančių somatinius depresijos ar nerimo simptomus. Kiekvienos subskalės balų suma svyruoja nuo 0 iki 21, rezultatai subskalėse sumuojami atskirai. Jei subskalių rezultatai viršija 10, tai rodo didelę nerimo ar nuotaikos sutrikimo galimybę, o jei rezultatai mažesni už 8 balus - šių emocinių sutrikimų tikimybė maža (Bunevičius, 1993). HAD skalė nėra psichikos sutrikimų diagnostikos instrumentas, ji tik padeda atrinkti tuos asmenis, kurie gali sirgti depresija ar nerimo sutrikimais.

2. BDI (Beck Depression Inventary)

BDI skirtas depresijos išreikštumui nustatyti. Taikomas ir aiškinant galimą depresiją tarp sveikų žmonių. BDI sudaro 21 teiginių grupė po keturis teiginius, įvertintus nuo 0 iki 3 balų kiekvienoje grupėje. Balų suma svyruoja nuo 0 iki 63. Ben​droje populiacijoje (tarp sveikų tiriamųjų) depresija galima, jei balų suma didesnė nei 15 balų. 30 – 63 balai sunki depresija. Analizuojant rezultatus, reikia atkreipti dėmesį į savižudybės idėjoms svarbius simptomus. Aukštus įvertinimus pesimizmo ir suicidinių ketinimų teiginių grupėse gavę tiriamieji turi būti ištirti dėl savižudybės rizikos (Beck, et al. 1987). 

   3. Įveikimo strategijų klausimynas COPE.

COPE klausimyno autoriai Carver C., Scheier M., ir Weintraub J. Šis klausimynas sudarytas remiantis Lazarus R.S. streso įveikimo modeliu, Carver C. ir Scheier M. elgesio savireguliacijos modeliu bei empiriniais įveikimo proceso ty​rimų duomenimis. Šį klausimyną galima panaudoti situacinių įveikimo strategijų matavimui, jei klausiama apie tam tikrą situaciją bei dispozicinių stilių matavimui, jei klausiama, kaip respondentas elgiasi paprastai ištikus stresui. COPE klausimynas šiame tyrime naudotas dispoziciniam įveikimo stiliaus matavimui, į streso įveikimą žiūrima kaip į dispoziciją, jame bandoma įvertinti, kaip žmogus įprastai įveikia stresą. Klausimyną sudaro 60 teiginių. Teiginių kombinacijos sudaro 15 įveikimo strategijų, kurias autoriai suskirsto į tris įveikimo būdus: nukreiptą į problemą, nu​kreiptą į emocijas, mažiau adaptyvų įveikimą (žr. priedą Nr. 1). Kiekvieną strategiją apibūdina keturi teiginiai, kurie gali būti vertinami 4 balų skale nuo 1 iki 4. Kiekviena strategija vertinama sudedant gautus taškus, taip pat susu​muojami kiekvienos įveikimo balai (Gudaitė, 2004; Carver, Scheier, 1989). 

4. 3 Statistinių duomenų analizė

Duomenys apdoroti statistinio duomenų paketo SSPS/w 15.0 (Statistical Paskage for Social Science 15.0) pagalba. Tikrinant statistinį reikšmingumą bei iškeltas hipotezes, pasirinktas reikšmingumo lygmuo p < 0, 05. Duomenų analizei taikyti statistiniai duomenų apdorojimo metodai:

   - Kontingencijos lentelės (chi-kvadrato, Kendalo tau c kriterijus).

               - Ryšiui tarp kintamųjų nustatyti naudojama daugiamatė regresinė analizė.

               - Vidurkių palyginimui taikytas parametrinis Stjudento t – kriterijus. 

Įvertintos BDI skalės, HAD bei COPE skalės ir jų subskalių patikimumo testas
     2 lentelė. Skalių ir jų subskalių vidinis patikimumas.

	
	Patikimumo testas

(Cronbach alfa koeficientas)

	
	Bendra abiejose grupėse
	Tiriamoji grupė
	Lyginamoji 

grupė

	HAD skalė
	0,875
	0,852
	0, 896

	HAD nerimo subskalė
	0, 881
	0, 819
	0, 893

	HAD depresijos subskalė
	0,753
	0,761
	0,701

	BDI skalė
	0, 899
	0, 897
	0, 824

	COPE skalė
	0, 902
	0, 927
	0, 872

	COPE į problemą orientuotos įveikos subskalė
	0,886
	0,891
	0,845

	COPE į emocijas orientuotos įveikos subskalė
	0,811
	0,818
	0,803

	COPE mažiau adaptyvios įveikos subskalė
	0,778
	0,798
	0,733


Cronbach alfa koeficientai rodo, jog skales ir skalių subskales galima naudoti statistinėje analizėje. Gautas gana mažas vidinis patikimumas rodo, jog HAD depresijos subskalė ir COPE mažiau adaptyvios įveikos subskalė yra tinkamos grupėms matuoti. Tuo tarpu kitų skalių ir skalių subskalių vidinis patikimumas rodo, jog jos turi vertę matuojant individus ir didelę vertę matuojant grupes. 

5. TYRIMO REZULTATAI

Tyrime dalyvavo dvi grupės. Tiriamoji grupė - 81 asmuo, įtrauktas į laisvės atėmimo vietos nuteistųjų ir suimtųjų, priklausančių didelės rizikos grupei dėl savęs žalojimosi ar bandymo nusižudyti apskaitos žurnalą. Lyginamąją grupę sudarė 175 asmenys, iš kurių statistiniuose skaičiavimuose naudotos 117 anketų. Lyginamojo grupė sudaryta pagal šiuos požymius: tiriamųjų amžių, vietą, laiką, praleistą laisvės atėmimo vietoje. Svarbus požymis lyginamojoje grupėje yra ir savęs žalojimo ar bandymo nusižudyti praeityje nebuvimas.
Anketoje pateikti klausimai, susiję su save žalojimu ir bandymu nusižudyti:
                „Ar praeityje bandėte save žaloti ?“;

 „Ar praeityje bandėte žudytis?“ (atsakymų rezultatai pateikiami lentelėje).

3 lentelė. Kintamųjų - bandymo save žaloti, nusižudyti - pasiskirstymas tiriamojoje ir lyginamojoje grupėje. 
	Reikšmė
	            Tiriamoji grupė
 Dažnis                  Procentas
	    Lyginamoji grupė
Dažnis             Procentas

	Bandė save žaloti ir bandė žudytis
	42
	72,4 %
	16
	27,6   %

	Bandė žudytis, bet nesižalojo
	9
	90,0  %
	1
	10,0  %

	Bandė žalotis, bet nebandė žudytis
	26
	68,4 %
	12
	31,6 %

	Nebandė nei save žaloti, nei žudytis
	4
	2,6 %
	147
	97,4 %

	Iš viso
	81
	31,5 %
	175
	68,5%


Tyrimo rezultatai rodo, jog tiriamoji ir lyginamoji grupės skiriasi pagal bandymo save žaloti, žudytis pasiskirstymą ( (2 (3) = 143,06, p < 0,05). Tiriamojoje grupėje asmenys dažniau yra bandę save žaloti, žudytis nei lyginamojoje. Lyginamosios grupės asmenų, atsakiusių teigiamai bent į vieną iš šių klausimų, anketos - 29 (14%) tolimesniuose statistiniuose skaičiavimuose naudotos nebuvo. Siekta išsiaiškinti, kokiais būdais dažniausiai save žalojo tiriamosios grupės asmenys. Rezultatai pateikiami paveikslėlyje.

     1 pav. Būdai, kuriais save žalojo tiriamosios grupės asmenys.




Kaip matome, dažniausiai asmenys tiriamojoje grupėje save žalojo pjaustydamiesi. Apžvelgta, ar tiriamoji ir lyginamoji grupės pagal pasirinktą kintamąjį – amžių – yra panašios. Tiriamosios ir lyginamosios grupių amžiaus rodikliai pateikiami  lentelėje.
4 lentelė. Tiriamųjų amžiaus pasiskirstymas grupėse.
	Reikšmė
	        Tiriamoji grupė

Dažnis                 Procentas
	       Lyginamoji grupė

   Dažnis            Procentas

	Iki 20 metų
	8
	44,4 %
	10
	55,6 %

	21 – 29 m
	39
	42,9 %
	52
	57,1 %

	30 – 39
	20
	40,0 %
	30
	60,0 %

	40 – 49
	13
	39,4 %
	20
	60,6 %

	50 ir daugiau
	1
	16,7 %
	5
	83,3%

	Iš viso
	       81
	     40, 9 %
	117
	59,1%


Kaip matome iš 4 lentelės, didžiausia dalis tiriamųjų sudarė amžiaus grupę nuo 21 iki 29 metų. Tiriamųjų, sudarančių amžiaus grupę - 50 metų ir daugiau, tyrime buvo mažiausiai. Tikrinant, ar tiriamoji ir lyginamoji grupės yra panašios amžiaus atžvilgiu, naudotas chi-kvadrato kriterijus. Rezultatai atskleidė, jog statistiškai reikšmingo skirtumo tarp skirtingų amžiaus grupių abiejose – tiriamojoje ir lyginamojoje – grupėse nėra ( (2 ( 4) = 1,74, p > 0,05). Gauti rezultatai parodė, jog pagal pasirinktą kriterijų – amžių – tiriamoji ir lyginamoji grupės statistiškai reikšmingai nesiskyrė. Tiriamųjų amžiaus aprašomoji statistika pateikiama žemiau esančioje lentelėje.

              5 lentelė. Tiriamosios ir lyginamosios grupių amžiaus aprašomoji statistika.

	Statistinės charakteristikos
	Tiriamoji grupė
	Lyginamoji 

grupė

	Vidurkis
	30,30
	31,58

	Mediana
	25,00
	25,00

	Standartinis nuokrypis
	0,92
	1,00

	Asimetrijos koeficientas
	0,46
	0,51

	Dispersija
	0,85
	1,00


Šioje lentelėje galime pastebėti, kad vidurkis bei mediana – centrai - reikšmingai abiejose grupėse nesiskiria. Grupėse panašus ir standartinis nuokrypis, teigiami asimetrijos koeficientai nėra stipriai nutolę nuo nulio.

Tikrinta, ar tiriamoji ir lyginamoji grupės nesiskyrė pagal kitą pasirinktą kriterijų – buvimo laisvės atėmimo vietoje laiką. Kriterijaus aprašomoji statistika pateikiama lentelėje.

6 lentelė. Tiriamosios ir lyginamosios grupių buvimo laisvės atėmimo vietoje mėnesiais aprašomoji statistika.

	Statistinės charakteristikos
	Tiriamoji grupė
	Lyginamoji grupė

	Vidurkis
	20,35 
	12,41

	Mediana
	12,00
	7,00

	Standartinis nuokrypis
	23,85
	14,25

	Minimali reikšmė
	     0,3
	       1,0

	Maksimali reikšmė
	120,0
	78,0


  Iš šios lentelės galima pastebėti, jog tiriamosios grupės asmenų vidurkio ir ilgiausiai praleisto laisvės atėmimo vietoje laiko (mėnesiais) reikšmės didesnės nei lyginamojoje grupėje, o trumpiausias laikas, praleistas laisvės atėmimo vietoje – 9 dienos – mažesnis nei lyginamosios grupės – 1 mėnuo.  Tačiau naudojant chi – kvadrato kriterijų rezultatai parodė, jog tiriamoji ir lyginamoji grupės statistiškai reikšmingai nesiskiria pagal laiką, praleistą laisvės atėmimo vietoje ((2 (6) = 6, 3, p > 0, 05). 
 Apžvelgta, ar tiriamoji ir lyginamoji grupės pagal  pasirinktą kriterijų – laisvės atėmimo vietą – yra panašios. Pasiskirstymas pagal laisvės atėmimo vietą – tardymo izoliatorių ir pataisos namus – pateikiamas lentelėje.
7 lentelė.  Grupių pasiskirstymas pagal laisvės atėmimo vietą.  

	Reikšmė
	         Tiriamoji grupė

   Dažnis            Procentas
	    Lyginamoji grupė

 Dažnis          Procentas

	Tardymo izoliatorius
	27
	46,6%
	31
	53,4 %

	Pataisos namai
	54
	38,6%
	86
	61,4 %

	Iš viso
	        81
	  40,9 %
	      117
	   59,1 %


Nors tiriamųjų skaičius abiejose grupėse nėra vienodas, tyrimo rezultatai rodo, jog statistiškai reikšmingo skirtumo pagal laisvės atėmimo vietą tarp tiriamosios ir lyginamosios grupių nėra (p > 0, 05).

Apžvelgus pasirinktų kriterijų (amžius, laisvės atėmimo vieta, laikas praleistas laisvės atėmimo vietoje) rezultatus, galima teigti, jog lyginamoji grupė pagal šiuos iš anksto pasirinktus kriterijus statistiškai reikšmingai nesiskiria nuo tiriamosios grupės ir ji sudaryta tinkamai.
Tyrime siekta išsiaiškinti sociodemografinių, rizikos veiksnių (priklausomybės nuo alkoholio, narkotinių medžiagų, patekimo į laisvės atėmimo vietą karto, nusikaltimo pobūdžio) skirtumus tiriamojoje ir lyginamojoje grupėse.
    Tiriamosios ir lyginamosios grupės buvo prašoma  pažymėti, koks yra jų išsilavinimas. Rezultatai pateikiami lentelėje.
 8 lentelė. Tiriamosios ir lyginamosios grupių pasiskirstymas pagal išsilavinimą.

	Reikšmė
	          Tiriamoji grupė
  Dažnis                   Procentas
	       Lyginamoji grupė
 Dažnis                Procentas

	Pradinis
	2
	33,3%
	4
	66,7 %

	Pagrindinis
	52
	53,1 %
	46
	46,9 %

	Vidurinis
	12
	23,5 %
	39
	76,5 %

	Vidurinis ir kvalifikacinis
	9
	40, 9 %
	13
	59,1 %

	Aukštesnysis, aukštasis
	6
	28,6%
	15
	71, 4 %

	Iš viso
	           81
	40, 9 %
	117
	59, 1 %


Tiriamoji ir lyginamoji grupės statistiškai reikšmingai skiriasi pagal išsilavinimą (Kendalo tau-c = -0,647, p < 0,05). Tiriamosios grupės asmenys dažniau nei lyginamosios turėjo pagrindinį ir rečiau vidurinį, vidurinį ir kvalifikacinį, aukštesnįjį bei aukštąjį išsilavinimą. 

Tyrime siekta įvertinti ir sociodemografinio rodiklio – šeimyninės padėties – skirtumus tiriamojoje ir lyginamojoje grupėse. Šeimyninės padėties pasiskirstymas pavaizduotas paveikslėlyje.

 2 pav. Šeimyninės padėties tiriamojoje ir lyginamojoje grupėse pasiskirstymas.


Skritulio viduje pavaizduotas tiriamosios grupės, o išorėje – lyginamosios grupės asmenų išsidėstymas pagal šeimyninę padėtį. Nors matome, kad tiriamosios grupės vedusių asmenų mažiau, o nevedusių daugiau nei lyginamosios grupės asmenų, tačiau rezultatai parodė, jog statistiškai reikšmingo skirtumo tarp tiriamosios ir lyginamosios grupių šeimyninės padėties nėra ( (2 (4) = 8,8, p > 0,05). Tiriamosios ir lyginamosios grupės asmenys turėjo pažymėti, kokioje šeimoje jie užaugo. Rezultatai pateikiami lentelėje.

9 lentelė. Tiriamosios ir lyginamosios grupių pasiskirstymas pagal šeimą, kurioje jie augo.

	Reikšmė
	            Tiriamoji grupė
  Dažnis                    Procentas
	        Lyginamoji grupė
  Dažnis              Procentas

	Augo su abiem tėvais
	37
	44,6 %
	46
	55,4 %

	Augo nepilnoje šeimoje
	25
	35,7 %
	45
	64,3 %

	Augo globos namuose
	19
	42,2 %
	26
	57, 8 %

	Iš viso
	81
	40, 9 %
	117
	59,1 %


Rezultatai parodė, jog tiriamosios ir lyginamosios grupių asmenys užaugo panašiose šeimose ( (2 (2) = 1,3, p > 0,05). Be sociodemografinių rodiklių anketoje taip pat pateikti klausimai, susiję su patekimo į laisvės atėmimo vietą (LAV) kartu: pirmą kartą ar ne pirmą kartą pateko į LAV. Tiriamųjų atsakymai į pateiktą klausimą „Ar pirmą kartą patekote į laisvės atėmimo vietą ?“ pateikti lentelėje.
 10 lentelė. Tiriamosios ir lyginamosios grupių pasiskirstymas pagal patekimo į laisvės atėmimo vietą (LAV) kartą.

	Reikšmė
	           Tiriamoji grupė
  Dažnis              Procentas
	      Lyginamoji grupė
  Dažnis           Procentas

	Pirmą kartą pateko į LAV
	24
	37,5 %
	40
	62,5 %

	Ne pirmą kartą pateko į LAV
	57
	42,5 %
	77
	57,5 %

	Iš viso
	81
	40, 9 %
	117
	59,1%


Rezultatai parodė, jog tiriamojoje ir lyginamojoje grupėse statistiškai reikšmingo skirtumo tarp patekimo į laisvės atėmimo vietą karto nėra ((2 (2) = 1, 3 p > 0, 05), rizika save žaloti išlieka tiek pirmą kartą, tiek pakartotinai patekusiems į laisvės atėmimo vietą asmenims.      

Apžvelgtas ir tyrime dalyvavusių asmenų teistumų skaičius. Kelintas teistumas yra šiuo metu, nenurodė 3 (3,7%) asmenys tiriamojoje grupėje ir 11 (9,4%) asmenų lyginamojoje grupėje. Statistiškai reikšmingo skirtumo tarp tiriamosios ir lyginamosios grupių teistumų vidurkio nėra ( p > 0,05) abiejų grupių teistumų vidurkis – 4 teistumai, mažiausias teistumų skaičius tiriamojoje ir lyginamojoje –1, didžiausias tiriamojoje grupėje – 11 teistumų, lyginamojoje – 10 teistumų (žr. 2 Priede 11 lentelę). 

Siekta išsiaiškinti, kokiais nusikaltimais kaltinami ar už kokius nusikaltimus atlieka laisvės atėmimo bausmę tyrime dalyvavę asmenys. Rezultatai parodė, jog į klausimą „Už kokį nusikaltimą esate kalinamas ar atliekate laisvės atėmimo bausmę šiuo metu?“ tiriamojoje grupėje neatsakė – 2 ( 2,5%) asmenys, lyginamojoje – 10 (8,5%) asmenų. Siekiant įvertinti tiriamosios ir lyginamosios grupių skirtumus pagal nusikaltimo pobūdį, neįtraukta kategorija „kiti nusikaltimai“ (nusikaltimai transporto ir eismo saugumui, nusižengimai viešajai tvarkai), kadangi šios kategorijos nusikaltimams priskirtas 1 (1, 2%) asmuo iš tiriamosios ir 2 (1,7%) asmenys iš lyginamosios grupės. Gauti rezultatai pateikiami lentelėje.

	Reikšmė
	       Tiriamoji grupė

Dažnis                   Procentas
	        Lyginamoji grupė

 Dažnis            Procentas

	Nusikaltimai susiję su narkotinių medžiagų disponavimu
	6
	24 ,0%
	19
	76,0 %

	Nusikaltimai nuosavybei, turtiniams interesams
	36
	37,5 %
	60
	62,5 %

	Žmogžudystės
	26
	68,4 %
	12
	31,6 %

	Nusikaltimai žmogaus sveikatai
	6
	42,9 %
	8
	57,1 %

	Seksualiniai nusikaltimai
	4
	40,0 %
	6
	60,0 %

	Iš viso
	78
	42,6 %
	105
	57,4%


   12 lentelė. Tiriamosios ir lyginamosios grupių pasiskirstymas pagal nusikaltimo pobūdį.  

Rezultatai parodė, jog tiriamoji ir lyginamoji grupės statistiškai reikšmingai skiriasi pagal nusikaltimo pobūdį ( (2 (4) = 14,9, p < 0,05). Tiriamojoje grupėje asmenys dažniau nei lyginamojoje grupėje buvo įtariami ar atliko bausmę už nusikaltimą žmogaus gyvybei – žmogžudystę. Šie rezultatai patvirtino autorių Liebling A., Krarup H. (1993) tyrimo rezultatus, jog rizikos grupei priskirti asmenys dažniau padaro sunkius, smurtinius nusikaltimus. Anketoje buvo pateikti klausimai, susiję su tiriamųjų subjektyvia nuomone – ar jie laiko save priklausomais nuo alkoholio, narkotinių medžiagų. 

13 lentelė. Subjektyvi nuomonė apie priklausomybę nuo alkoholio, narkotinių medžiagų.
	Reikšmė
	Tiriamoji grupė
Dažnis            Procentas
	  Lyginamoji grupė
Dažnis     Procentas

	Priklausomas nuo alkoholio
	23 
	76,7 %
	    7
	23,3 %

	Nesu priklausomas nuo alkoholio
	58 
	34,5 %
	110
	65,5 %

	Priklausomas 

nuo narkotinių medžiagų
	15
	71,4 %
	6
	28,6 %

	Nesu priklausomas nuo narkotinių medžiagų
	66
	37,3 %
	111
	62,7 % 

	Iš viso
	81
	40,9 %
	117
	59,1 %



          Tyrimo rezultatai rodo, jog tiriamosios ir lyginamosios grupių subjektyvi nuomonė apie priklausomybę nuo alkoholio, narkotinių medžiagų statistiškai reikšmingai skiriasi (p < 0,05). Tiriamosios grupės asmenys dažniau save laiko priklausomais nuo alkoholio ir narkotinių medžiagų nei lyginamosios grupės asmenys.

           Tikrinant tyrime iškeltas hipotezes apskaičiuotos tiriamosios ir lyginamosios grupių BDI (Beck Depression Inventary), HAD (Hospital Anxiety and Depression), COPE pagrindinės skaitinės charakteristikos, kurios pateikiamos 13 - 14 lentelėse.

	Duomenų charakte -

ristikos
	    BDI skaitinė reikšmė
	HAD nerimo subskalės skaitinė reikšmė
	HAD depresijos subskalės

skaitinė reikšmė

	
	Tiriamoji grupė
	Lyginamoji grupė
	Tiriamoji grupė
	Lyginamoji grupė
	Tiriamoji grupė
	Lyginamoji grupė

	Vidurkis
	23, 47
	12, 24
	11, 01
	7, 62
	7, 56
	5, 16

	Mediana
	25
	10
	11
	7
	8
	5

	Standartinis nuokrypis
	12, 569
	7, 760
	4, 337
	4, 752
	4, 4
	3, 521

	Minimali reikšmė
	0
	0
	2
	0
	0
	0

	Maksimali reikšmė
	56
	32
	21
	20
	17
	14


            14 lentelė. Tiriamosios ir lyginamosios grupių BDI ir HAD subskalių rezultatai (aprašomoji statistika). 
Tyrime naudotoje BDI metodikoje nurodytas balas svyruoja nuo 0 iki 63 balų. Iš lentelės matome, kad gautas BDS skalės vidurkis, standartinis nuokrypis ir aukščiausias balas tiriamojoje ir lyginamojoje grupėse skiriasi, tuo tarpu mažiausias balas abiejose grupėse lygus nurodytam BDI mažiausiam balui – 0.  

HAD metodikos nerimo ir depresijos subskalių balai svyruoja nuo 0 – 21. Iš lentelės matome, jog HAD nerimo, depresijos subskalių vidurkiai ir aukščiausias balas tiriamojoje ir lyginamojoje grupėse skiriasi, mažiausias abiejų grupių balas HAD depresijos subskalėje vienodas, tuo tarpu HAD nerimo subskalėje mažiausias balas skiriasi.

Tyrime naudota ir COPE metodika, pagrindinės skaitinės charakteristikos grupėse pateikiamos lentelėje.

       15 lentelė. Tiriamosios ir lyginamosios grupių COPE skalių rezultatai (aprašomoji statistika) 
	Duomenų charakte -

ristikos
	Į problemą orientuotos įveikos

skaitinė reikšmė
	Į emocijas orientuotos įveikos

skaitinė reikšmė
	Mažiau adaptyvios įveikos skaitinė reikšmė

	
	Tiriamoji grupė
	Lyginamoji grupė
	Tiriamoji grupė
	Lyginamoji grupė
	Tiriamoji grupė
	Lyginamoji grupė

	Vidurkis
	49, 54
	58, 30
	54, 69
	57, 08
	37, 35
	33, 10

	Mediana
	51, 00
	59, 00
	55, 00
	57, 00
	38, 00
	32, 00

	Standartinis nuokrypis
	12, 30
	9, 61
	11, 44
	10, 38
	8, 83
	7, 026

	Minimali reikšmė
	23
	33
	29
	34
	20
	18

	Maksimali reikšmė
	78
	80
	76
	83
	54
	50


Iš lentelės matome, jog vidurkiai grupėse pagal atskiras COPE skales skiriasi. Į problemą ir į emocijas orientuotos įveikos vidurkiai lyginamojoje grupėje aukštesni, tuo tarpu mažiau adaptyvios įveikos vidurkis aukštesnis tiriamojoje grupėje. COPE metodikoje atskirų skalių mažiausia ir didžiausia reikšmės nėra vienodos. Į problemą ir į emocijas orientuotos įveikos nurodytos mažiausios reikšmės artimos tyrime gautoms mažiausioms reikšmėms tiriamojoje grupėje, tuo tarpu nurodyta mažiau adaptyvios įveikos mažiausia reikšmė artima lyginamojoje grupėje gautai mažiausiai reikšmei. Į problemą ir į emocijas orientuotos įveikos aukščiausia reikšmės artima šiose skalėse nurodytoms aukščiausioms reikšmėms tiriamojoje grupėje, tuo tarpu nurodyta mažiau adaptyvios įveikos aukščiausia reikšmė artima lyginamojoje grupėje gautai aukščiausiai reikšmei.

          Tikrinant hipotezę, kad linkusių save žaloti įkalintų asmenų grupėje nerimo, depresiškumo įverčiai lyginant su įkalintais, bet nelinkusiais savęs žaloti asmenimis – aukštesni, dviejų nepriklausomų imčių vidurkių palyginimui naudotas Stjudento t – kriterijus. Gauti rezultatai atskleidė, jog nerimo vidurkiai abiejose grupėse statistiškai reikšmingai skiriasi. Rezultatai pateikiami lentelėje.
16 lentelė. HAD nerimo subskalės vidurkių palyginimas grupėse.

	Grupės
	Vidurkis
	Standartinis nuokrypis
	N
	t
	laisvės

 laipsniai
	p

	Tiriamoji gr.
	11,01
	4,337
	81
	5,110
	196
	0,000

	Lyginamoji gr.
	7,62
	4,752
	117
	
	
	


  Pastaba. Naudotas lygių dispersijų t - kriterijaus variantas.

Iš gautų rezultatų lentelėje matome, jog nerimo vidurkis tiriamoje grupėje statistiškai patikimai skiriasi nuo lyginamosios grupės nerimo vidurkio. Tiriamosios grupės nerimo vidurkis viršija 10 balų ir tai rodo didelę nerimo tikimybę. Šioje hipotezėje siekta išsiaiškinti ar tiriamosios grupės depresiškumo vidurkis statistiškai reikšmingai skiriasi ir yra aukštesnis nei lyginamosios asmenų grupės - lyginti HAD depresijos subskalės ir BDI vidurkiai tarp grupių. Dviejų nepriklausomų imčių vidurkių palyginimui naudotas Stjudento t – kriterijus. Gauti rezultatai pateikiami lentelėje.

           17 lentelė. HAD depresijos subskalės vidurkių palyginimas grupėse.

	Grupės
	Vidurkis
	Standartinis nuokrypis
	N
	t
	laisvės laipsniai
	p

	Tiriamoji gr.
	7,56
	4,402
	81
	4
	146,7
	0,000

	Lyginamoji gr.
	5,16
	3,521
	117
	
	
	


   Pastaba. Naudotas nelygių dispersijų t-kriterijaus variantas.

Tyrimo rezultatai atskleidė, jog HAD depresijos subskalės vidurkis tiriamoje grupėje statistiškai reikšmingai skiriasi nuo lyginamosios grupės HAD depresijos subskalės vidurkio ir yra aukštesnis, tačiau nei tiriamosios, nei lyginamosios grupių vidurkių rezultatai neviršijo 10 balų, tai rodo, jog nuotaikos sutrikimo tikimybė abiejose grupėse maža. Hipotezei tikrinti, be HAD depresijos subskalės, naudota ir BDI. Gauti rezultatai pateikiami lentelėje.

18 lentelė. BDI vidurkių palyginimas grupėse.
	Grupės
	Vidurkis
	Standartinis nuokrypis
	N
	t
	laisvės laipsniai
	p

	Tiriamoji gr.
	23,47
	12,569
	81
	7,153
	121
	0,000

	Lyginamoji gr.
	12,24
	7,760
	117
	
	
	


   Pastaba. Naudotas nelygių dispersijų t-kriterijaus variantas.

Tyrimo rezultatai rodo, jog BDI vidurkiai tarp grupių statistiškai reikšmingai skiriasi (p < 0, 05). Tiriamosios grupės BDI vidurkis viršija 15 balų ir rodo, jog šiai grupei būdingas depresiškumas, tuo tarpu lyginamosios grupės BDI vidurkis neviršija 15 balų ir rodo, jog šioje grupėje depresiškumas abejotinas. Aptiktas statistiškai reikšmingas skirtumas paskatino palyginti, kurie BDI teiginių vidurkiai statistiškai reikšmingai skiriasi ir kurie nesiskiria tiriamojoje ir lyginamojoje grupėse. Gauti rezultatai atskleidė, jog abiejų grupių BDI vidurkiai nesiskiria teiginiuose apie bausmę, nemigą, apetito stoką. Visi kiti BDI teiginių vidurkiai tarp grupių statistiškai reikšmingai skiriasi (žr. 2 priede 19 lentelę). Tiriamosios grupės asmenys teiginiuose - pesimizmas, nuotaika, suicidiniai ketinimai dažniau save apibūdina kaip liūdnus, nelaimingus ir nebegalinčius to ištverti, ateitį apibūdina kaip beviltišką, jie dažniau mąsto apie savižudybę ir norėtų ją įvykdyti, jei pasitaikytų tokia galimybė (žr. 2 priede 20 – 21 - 22 lentelę). 

Tikrinant hipotezę, jog linkusių save žaloti suimtų asmenų grupėje nerimo įverčiai aukštesni, o depresiškumo įverčiai žemesni nei linkusių save žaloti nuteistų asmenų grupėje, pirmiausiai įvertintas nerimo vidurkių skirtumas tarp grupių. Dviejų nepriklausomų imčių vidurkių palyginimui naudotas Stjudento t – kriterijus. Gauti rezultatai parodė, jog nerimo vidurkiai tiriamoje grupėje pagal laisvės atėmimo vietos buvimą (suimti asmenys, esantys tardymo izoliatoriuje ir nuteisti asmenys esantys pataisos namuose) statistiškai reikšmingai skiriasi. Rezultatai pateikiami lentelėje.

 23 lentelė. HAD nerimo subskalės vidurkių palyginimas tiriamojoje grupėje pagal laisvės atėmimo vietą.

	Tiriamoji grupė
	Vidurkis
	Standartinis nuokrypis
	N
	t
	laisvės laipsniai
	p

	Tardymo izoliatorius
	13,15
	   3,697
	27
	3, 325
	79
	0,001

	Pataisos namai
	9, 94
	   4, 267
	54
	
	
	


   Pastaba. Naudotas lygių dispersijų t-kriterijaus variantas.

HAD nerimo subskalės rezultatai rodo, jog tiriamos suimtų asmenų grupės (tardymo izoliatoriuje) nerimo vidurkis statistiškai reikšmingai skiriasi nuo tiriamos nuteistų asmenų (pataisos namuose) grupės nerimo vidurkio. Linkusių save žaloti suimtų, esančių tardymo izoliatoriuje asmenų grupėje nerimo vidurkis aukštesnis. Hipotezėje taip pat siekta išsiaiškinti, ar linkusių save žaloti suimtų asmenų depresiškumo vidurkis statistiškai reikšmingai skiriasi ir yra žemesnis nei linkusių save žaloti nuteistų asmenų. Dviejų nepriklausomų imčių vidurkių palyginimui naudotas Stjudento t – kriterijus. Hipotezei tikrinti naudotos HAD depresijos subskalė ir BDI. Rezultatai pateikiami 24 – 25  lentelėse. 

  24 lentelė. BDI vidurkių palyginimas tiriamojoje grupėje pagal laisvės atėmimo vietą. 

	Grupės
	Vidurkis
	Standartinis nuokrypis
	N
	t
	  laisvės

laipsniai
	p

	Tardymo izoliatorius
	28,04
	12,550
	27
	2,379
	79
	0,020

	Pataisos namai
	21,19
	12,052
	54
	
	
	


   Pastaba. Naudotas lygių dispersijų t- kriterijaus variantas.

Gauti rezultatai parodė, jog depresiškumo vidurkiai tiriamoje grupėje pagal laisvės atėmimo vietą statistiškai reikšmingai skiriasi tik naudojant BDI, tuo tarpu HAD depresiškumo subskalės vidurkiai (žr. 25 lentelę) statistiškai reikšmingai pagal laisvės atėmimo vietą tiriamojoje grupėje nesiskiria ir rodo, jog depresiškumas abejotinas. 

 25 lentelė. HAD depresijos subskalės vidurkių palyginimas tiriamojoje grupėje pagal laisvės atėmimo vietą.

	Grupės
	Vidurkis
	Standartinis nuokrypis
	N
	t
	  laisvės

laipsniai
	p

	Tardymo izoliatorius
	8,85
	4,555
	27
	1,905
	79
	0,060

	Pataisos namai
	6,91
	4,217
	54
	
	
	


  Pastaba. Naudotas lygių dispersijų t- kriterijaus variantas

Gauti rezultatai – depresiškumo vidurkis statistiškai reikšmingai skiriasi ir yra aukštesnis linkusių save žaloti suimtų asmenų grupėje – naudojant BDI paskatino palyginti, kurie teiginių vidurkiai statistiškai reikšmingai skiriasi ir kurie nesiskiria tiriamojoje grupėje pagal laisvės atėmimo vietą. Rezultatai naudojant BDI metodiką parodė, jog tiriamosios grupės pagal laisvės atėmimo vietą vidurkiai patikimai skiriasi suicidinių ketinimų, veiklos sunkumo, silpnumo, nemigos, neapsisprendimo teiginiuose. Tiriamosios grupės suimtų, esančių tardymo izoliatoriuje asmenų minėtų teiginių vidurkiai statistiškai reikšmingai skiriasi ir yra aukštesni nei tiriamosios grupės nuteistų, esančių pataisos namuose. Kituose BDI teiginiuose, grupių pagal laisvės atėmimo vietą vidurkiai statistiškai reikšmingai nesiskiria (žr. 2 priede 26 lentelę).  

 Rezultatai parodė, jog tardymo izoliatoriuje suimtų, save žalojusių asmenų nerimas statistiškai reikšmingai skiriasi ir yra stipriau išreikštas nei pataisos namuose save žalojusių asmenų. Gautas depresiškumo vidurkių statistiškai reikšmingas skirtumas nevienareikšmiškas – BDI vidurkiai statistiškai patikimai skiriasi ir rodo, jog pablogėjusi nuotaika stipriau išreikšta tardymo izoliatoriuje, o ne pataisos namuose. Gauti HAD depresijos subskalių rezultatai, priešingai, šio skirtumo neatskleidė.

           Tikrinant hipotezę, jog linkusių save žaloti ir nelinkusių savęs žaloti asmenų įveikos strategijų įverčiai skiriasi: linkusių save žaloti asmenų į problemą orientuotos įveikos įverčiai žemesni, o mažiau adaptyvių ir į emocijas orientuotų įveikos strategijų įverčiai aukštesni, naudotas Stjudento t – kriterijus. Rezultatai pateikiami 27 – 28 – 29 lentelėse.

27 lentelė. COPE subskalės vidurkių palyginimas tiriamojoje ir lyginamojoje grupėse.
	Subskalės 

pavadinimas
	Grupės
	Vidurkis
	Standartinis

nuokrypis
	N
	t
	laisvės

laipsniai
	p

	Į problemą orientuotos

įveikos 

strategijos
	Tiriamoji

Lyginamoji
	49,54
	12,30
	    81
	-5,37
	   144
	0,000

	
	
	58,30
	9,61
	   117
	
	
	


Pastaba. Naudotas nelygių dispersijų t- kriterijaus variantas.

28 lentelė. COPE subskalės vidurkių palyginimas tiriamojoje ir lyginamojoje grupėse.
	Subskalės 

pavadinimas
	Grupės
	Vidurkis
	Standartinis nuokrypis
	N
	t
	laisvės 

laipsniai
	p

	Mažiau adaptyvios

įveikos strategijos
	Tiriamoji 

Lyginamoji 
	37,35
	8,838
	 81
	3,60
	   146
	0,000

	
	
	33,10
	7,026
	117
	
	
	


Pastaba. Naudotas nelygių dispersijų t- kriterijaus variantas.

  29 lentelė. COPE subskalės vidurkių palyginimas tiriamojoje ir lyginamojoje grupėse.
	Subskalės 

pavadinimas
	Grupės
	Vidurkis
	Standartinis nuokrypis
	N
	t
	laisvės laipsniai
	p

	Į emocijas orientuotos įveikos strategijos
	Tiriamoji 

Lyginamoji 
	54,69
	11,44
	81
	1,52
	 196
	0,129

	
	
	57,09
	10,38
	 117
	
	
	


Pastaba. Naudotas nelygių dispersijų t- kriterijaus variantas.

  Gauti rezultatai rodo, jog hipotezė pasitvirtino iš dalies, nustatytas statistiškai reikšmingas į problemą orientuotų ir mažiau adaptyvių įveikos strategijų vidurkių skirtumas tarp abiejų grupių. Į problemą orientuotos įveikos strategijų vidurkis tiriamojoje grupėje mažesnis, o mažiau adaptyvios įveikos strategijų vidurkis didesnis nei lyginamosios grupės. Tuo tarpu į emocijas orientuotų įveikimo strategijų vidurkiai tiriamojoje ir lyginamojoje grupėse statistiškai reikšmingai nesiskiria. 

 Gauti rezultatai paskatino palyginti į problemą, į emocijas orientuotų ir mažiau adaptyvių  įveikos strategijų subskalių teiginių vidurkius tiriamojoje ir lyginamojoje grupėse. Visuose į problemą orientuotos įveikos teiginiuose – aktyvaus įveikimo, planavimo, konkuruojančių aktyvumo formų slopinimo, užlaikymo, socialinio palaikymo siekimo instrumentiniais tikslais​ – gautas statistiškai reikšmingas skirtumas (p< 0, 05), vidurkiai aukštesni lyginamojoje grupėje (žr. 2 priede lentelę 30). Mažiau adaptyvaus įveikimo strategijų vidurkiai tarp grupių statistiškai patikimai skyrėsi koncentravimo į emocijų išlaisvinimą, elgesio atjungimo, svaigiųjų medžiagų vartojimo teiginiuose (p< 0, 05), tuo tarpu mentalinio atjungimo skalės vidurkiai tarp grupių statistiškai reikšmingai nesiskyrė (p>0,05) (žr. 2 priede lentelę 31).

  Nors į emocijas orientuotų įveikimo strategijų vidurkiai tiriamojoje ir lyginamojoje grupėse statistiškai patikimai nesiskyrė (žr. 29 lentelę), siekta palyginti tiriamosios ir lyginamosios grupių teiginių vidurkius šioje įveikos subskalėje. Aptikti statistiškai reikšmingi vidurkių skirtumai tarp grupių šiose į emocijas orientuotų įveikimo strategijų teiginiuose: pozityvi reinterpretacija (p < 0,05), neigimas (p < 0,05). Tiriamosios grupės vidurkis pozityvios reinterpretacijos skalėje mažesnis, neigimo skalės – didesnis nei lyginamosios grupės. Kituose, į emocijas orientuotų įveikos strategijų teiginiuose, vidurkiai tarp grupių statistiškai reikšmingai nesiskyrė (p > 0,05).


            Tikrinant hipotezę, jog linkusių save žaloti įkalintų asmenų nerimas susijęs su įveikos strategijomis: nerimas mažėja didėjant į problemą orientuotos įveikos išreikštumui, ir didėja – į emocijas orientuotos ir mažiau adaptyvios įveikos išreikštumui didėjant, naudota daugiamatė tiesinė regresinė analizė. Tyrimo rezultatai parodė, jog  kintamųjų – nerimo ir įveikimo strategijų regresinė priklausomybė nors  ir silpna (r² = 0,233), bet statistiškai reikšminga (p < 0,05). Kintamųjų – nerimo ir įveikos strategijų – regresinė priklausomybė pateikta lentelėje.

32 lentelė. Regresinės lygties kintamieji ir koeficientai.

	Nepriklausomi kintamieji
	Regresijos lygties koeficientas (B)
	Standartinė regresijos koeficiento paklaida
	      t
	Standartizuotas

regresijos koeficientas

BETA
	 p

	Į problemą orientuotos įveikimo strategijos
	- 0,149
	0,052
	- 2,837
	- 0,422
	0,006

	Į emocijas orientuotos įveikimo strategijos
	- 0,060
	0,064
	- 0,940
	- 0,159
	0,350

	Mažiau adaptyvios įveikos strategijos
	   0,236
	0,061
	3,865
	  0,481
	0,000

	Konstantė


	  12,866
	2,206
	5,832
	
	0,000


              Pastaba. Priklausomas kintamasis – nerimo skalės suma.

Rezultatai lentelėje rodo, jog hipotezė pasitvirtino iš dalies. Nustatytas statistiškai rekšmingas vidutinio stiprumo ryšys tarp mažiau adaptyvių, į problemą orientuotų įveikos strategijų ir nerimo, tuo tarpu statistiškai reikšmingo ryšio tarp į emocijas orientuotos įveikos strategijų ir nerimo nenustatyta. Gauti tyrimo rezultatai atskleidė, jog nerimas mažėja į problemą orientuotos įveikos išreikštumui didėjant, ir didėja – mažiau adaptyvios įveikos išreikštumui didėjant. Tuo tarpu į emocijas orientuotos įveikos strategijos su nerimu nesisieja.

               Tikrinant hipotezę, jog linkusių save žaloti įkalintų asmenų depresiškumas susijęs su įveikos strategijomis: depresiškumas mažėja didėjant į problemą orientuotos įveikos išreikštumui ir didėja – į emocijas orientuotos ir mažiau adaptyvios įveikos išreikštumui didėjant, naudota daugiamatė tiesinė regresinė analizė. Tikrinant hipotezę, naudota BDI ir HAD depresiškumo subskalė. Tyrimo rezultatai parodė, jog kintamųjų – depresiškumo (BDI skalėje) ir įveikimo strategijų regresinė priklausomybė nors ir silpna (r²= 0,189), bet statistiškai reikšminga (p < 0, 05).
   Kintamųjų – depresiškumo (BDI skalėje) ir įveikos strategijų – regresinė priklausomybė pateikta lentelėje.

33 lentelė. Regresinės lygties kintamieji ir koeficientai.

	Nepriklausomi kintamieji
	Regresijos lygties koeficientas (B)
	Standartinė regresijos koeficiento paklaida
	     t
	Standartizuotas regresijos koeficientas

BETA
	p

	Į problemą orientuotos įveikimo strategijos
	- 0,513
	0,156
	-3,283
	- 0,502
	0,002

	Į emocijas orientuotos įveikimo strategijos
	-0,023
	0,191
	-0,122
	- 0,021
	0,903

	Mažiau adaptyvios įveikos strategijos
	0,440
	0,182
	2,417
	 0,309
	0,018

	Konstantė
	33,726
	6,576
	5,128
	
	0,000


  Pastaba. Priklausomas kintamasis – BDI skalės suma.

 Rezultatai lentelėje rodo, jog hipotezė iš dalies pasitvirtino, nustatytas statistiškai reikšmingas ryšys tarp depresiškumo ir į problemą orientuotų bei mažiau adaptyvių įveikos strategijų. Tuo tarpu tarp depresiškumo ir į emocijas orientuotų įveikimo strategijų statistiškai reikšmingo ryšio nenustatyta. Depresiškumo ryšys su į problemą orientuotomis įveikos strategijomis stipresnis nei su mažiau adaptyviomis įveikimo strategijomis. Gauti rezultatai rodo, jog depresiškumas mažėja, į problemą orientuotos įveikos išreikštumui didėjant, ir didėja – mažiau adaptyvios įveikos išreikštumui didėjant. Tuo tarpu į emocijas orientuotos įveikos strategijos su depresiškumu nesisieja.

Gauti tyrimo rezultatai naudojant HAD depresiškumo subskalę panašūs į gautus rezultatus naudojant BDI - regresijos lygtis statistiškai reikšminga, nustatytas vidutinio stiprumo statistiškai reikšmingas ryšys tarp depresiškumo – naudojant HAD depresijos subskalę ir į problemą orientuotų bei mažiau adaptyvių įveikos strategijų. Neigiamas depresiškumo ryšys su į problemą orientuotomis įveikos strategijomis stipresnis (r = - 0,423) nei teigiamas depresiškumo ryšys su mažiau adaptyviomis įveikimo strategijomis (r = 0,325). Tuo tarpu į emocijas orientuotos įveikos strategijos su tiriamosios grupės depresiškumu nesusijusios (p > 0, 05).
Apžvelgus rezultatus galima daryti prielaidą, jog HAD metodikos nerimo subskalė turi didelę prognostinę vertę nerimo tikimybei įvertinti, tą įrodo ir vidinis subskalės patikimumas. Gauti hipotezių rezultatų skirtumai naudojant BDI ir HAD depresiškumo subskalę galimi ir dėl didesnio skaičiaus sričių, kurias apjungia BDI. BDI diferencijuoja rizikos grupei priskiriamus asmenis pagal pagrindinius – nuotaikos, ateities, pesimizmo, suicidinių ketinimų ir kt. – teiginius, jos vidinis patikimumas gana didelis ir leidžia vertinti individus. Tuo tarpu HAD depresiškumo subskalė apima mažiau sričių, jos vidinis patikimumas gana mažas, abejotinas vertinant individus. COPE metodika atskleidė, jog linkę save žaloti asmenys skiriasi nuo nebandžiusių savęs žaloti pagal įveikos naudojimą, jos patikimumas didelis ir ji gali būti skirta individams tirti. Atskiros COPE subskalės susijusios su nerimu ir depresiškumu.

6. REZULTATŲ APTARIMAS

Patraukimas baudžiamojon atsakomybėn, izoliavimas nuo visuomenės keičia asmens emocinę būseną, galimi ir afektiniai sutrikimai, turintys įtakos save žalojančio, suicidinio elgesio pasireiškimui (Pocius, 2007). Laisvės atėmimo vietose dirbantiems psichologams svarbu atpažinti krizinių situacijų pavojų, užtikrinti ankstyvą savižudybės ir savęs žalojimo diagnostiką, numatyti intervencines priemones. Šio darbo tikslas – atskleisti linkusių save žaloti (tiriamoji grupė) ir nežalojusių savęs (lyginamoji grupė) įkalintų asmenų nerimo, depresiškumo įverčių skirtumus ir tarpusavio sąsajas su stresogeninių situacijų įveikos strategijomis. Tyrimų, kurie bandytų atsakyti į klausimus, ar save žalojusių, bandžiusių nusižudyti asmenų, esančių laisvės atėmimo vietose, nerimo, depresiškumo išreikštumas didesnis nei laisvės atėmimo vietose esančių, bet savęs žaloti nebandžiusių asmenų, atlikta nedaug, kaip ir tyrimų, kuriais siekta išsiaiškinti, kokias įveikos strategijas taiko linkę save žaloti asmenys ir kaip naudojamos įveikos strategijos susijusios su nerimu, depresiškumu.

Viename iš tyrimo uždavinių siekta išsiaiškinti sociodemografinių (amžiaus, išsilavinimo, šeimyninės padėties, šeimos, kurioje užaugo) ir priskirtų kaip rizikos veiksnių (priklausomybės nuo alkoholio, narkotinių medžiagų, patekimo į laisvės atėmimo vietą karto, nusikaltimo pobūdžio) rodiklių skirtumus linkusių save žaloti ir nežalojusių savęs asmenų grupėse. Gauti tyrimo rezultatai patvirtino tyrėjų (Lohner et al., 2006) tyrimų rezultatus, jog linkę save žaloti yra jauni asmenys (amžiaus grupė nuo 21 iki 29 metų), jie dažniau nei lyginamosios grupės asmenys turėjo pagrindinį ir rečiau vidurinį, vidurinį ir kvalifikacinį, aukštesnįjį bei aukštąjį išsilavinimą. Tiriamosios grupės asmenys dažniau nei lyginamosios buvo įtariami ar atliko bausmę už nusikaltimus žmogaus gyvybei – žmogžudystę. Gauti rezultatai taip pat patvirtino autorių (Young et al., 2006; PSO, 2007) tyrimo rezultatus, jog rizikos grupei priskirti asmenys dažniau padaro sunkius, smurtinius nusikaltimus. Tiriamosios grupės asmenys dažniau nei lyginamosios grupės laikė save priklausomais nuo alkoholio ar narkotinių medžiagų. Žinoma, jog įkalinimo įstaigose savęs žalojimo rizika išauga abstinencijos būklės metu, tikėtina, jog ir šiame tyrime buvo asmenų, kurie save žalojo būdami tokios būklės, tačiau ar tai įvyko abstinencijos metu, tyrime nesiaiškinta. Tuo tarpu gauti tyrimo rezultatai nepatvirtino kitų autorių (Briere, Gil, 1998; Simeon, Favazza, 1999) išvadų, jog linkę save žaloti asmenys nėra sukūrę šeimos ar dažniau augę nepilnose šeimose – statistiškai reikšmingo skirtumo tarp tiriamosios ir lyginamosios grupių šeimyninės padėties, šeimos, kurioje jie užaugo,  neaptikta. Galbūt, kaip teigia Liebling (1992), buvimas nevedusiam nėra tiesioginis rizikos veiksnys save žaloti, tačiau jis gali būti indikatoriumi, jog stokojama socialinio palaikymo, o tai gali stiprinti neviltį, suicidinius ketinimus. Tiriamoji ir lyginamoji grupės statistiškai reikšmingai nesiskiria ir pagal teistumų skaičių, patekimo į laisvės atėmimo vietą kartą. Galima daryti prielaidą, jog rizika save žaloti išlieka tiek pirmą kartą, tiek pakartotinai patekusiems į laisvės atėmimo vietą asmenims. 

 Literatūroje minima, jog savęs žalojimas, bandymas nusižudyti susijęs su nerimu, nuotaikos sutrikimais (Karnickis, 2008). Šiame tyrime hipotezė, jog linkusių save žaloti įkalintų asmenų grupėje nerimo, depresiškumo įverčiai lyginant su įkalintais, bet nebandžiusiais save žaloti asmenimis aukštesni, pasitvirtino. Tiriamosios grupės nerimo, depresiškumo vidurkiai statistiškai patikimai skyrėsi nuo lyginamosios grupės vidurkių ir rodė didelę nerimo, depresiškumo (BDI skalėje) tikimybę bei patvirtino kitų autorių tyrimų rezultatus, jog linkusių save žaloti įkalintų asmenų grupėje nerimas, depresiškumas aukštesnis nei nebandžiusių save žaloti įkalintų asmenų. Tuo tarpu HAD depresiškumo subskalės vidurkių rezultatai tikrinant šią hipotezę statistiškai reikšmingai skyrėsi abiejose grupėse ir rodė, jog vidurkis aukštesnis tiriamojoje grupėje, tačiau atskleidė, jog depresiškumo tikimybė abejotina abiejose grupėse (vidurkiai grupėse neviršijo 10 balų). Gauti nevienodi rezultatai (susiję su depresiškumo išreikštumu atskirose) gali būti susiję ir su tam tikrais metodikų skirtumais. Tyrime pasirinkta HAD metodika, kaip priemonė depresijai įtarti sveikų žmonių grupėje. Daroma prielaida, jog tiriamųjų grupė nėra klinikinė grupė ir HAD metodika gali būti plačiai taikoma emociniams sutrikimams tirti. HAD metodika yra trumpa ir aiškiai suprantama tiriamiesiems. Tuo tarpu BDI matuoja depresyvumo lygį ir diferencijuoja labiau išreikštos depresijos lygius. Viena iš priežasčių, dėl ko HAD depresijos subskalės vidurkiai rodo abejotiną emocinių sutrikimų galimybę, gali būti ta, jog šioje skalėje mažiau teiginių, išreiškiančių somatinius depresijos ar nerimo sutrikimus, tuo tarpu BDI jungia daugiau sričių.
 Kadangi statistiškai reikšmingas skirtumas ir aukšti depresiškumo įverčiai gauti naudojant BDI, palyginta, kokie BDI teiginių vidurkiai statistiškai reikšmingai skiriasi tarp tiriamosios ir lyginamosios grupių. Gauti rezultatai parodė, jog tarp grupių BDI teiginių vidurkiai statistiškai patikimai nesiskyrė tik teiginiuose apie bausmę, nemigą, apetito stoką.  Kaip teigia Boothby (1999), teiginys apie bausmę bendrai yra specifiškas įkalinimo vietose esančioje populiacijoje ir gali iškreipti bendrą BDI rezultatą link aukštesnių suminių balų. Gauti rezultatai t.p. atskleidė, jog tiek linkę save žaloti, tiek nežaloję savęs įkalinti asmenys panašiai atsakė į teiginį apie bausmę.Visi kiti teiginių vidurkiai, taip pat ir nuotaikos, pesimizmo, suicidinių ketinimų, statistiškai reikšmingai skyrėsi ir buvo aukštesni tiriamojoje grupėje. Tiriamosios grupės asmenys dažniau apibūdino save kaip liūdnus, nelaimingus ir nebegalinčius to ištverti, ateitis jiems atrodė beviltiška, jie dažniau mąstė ir apie savižudybę. Šie rezultatai patvirtino (Palmer, Connelly 2005; PSO, 2007) kitų autorių nuomonę, jog neviltis, ateities perspektyvų stoka susijusi su save žalojančiu elgesiu.

Hipotezė, jog linkusių save žaloti suimtų asmenų grupėje nerimo įverčiai aukštesni, o depresiškumo įverčiai žemesni nei linkusių save žaloti nuteistų asmenų grupėje, šiame tyrime iš dalies pasitvirtino. Gauti rezultatai parodė, jog nerimo vidurkis tiriamoje grupėje pagal laisvės atėmimo vietą statistiškai reikšmingai skiriasi ir jis aukštesnis suimtų asmenų grupėje. Tuo tarpu depresiškumo vidurkių statistiškai patikimas skirtumas nevienareikšmiškas – depresiškumo vidurkis tiriamoje grupėje pagal laisvės atėmimo vietos buvimą statistiškai reikšmingai skiriasi (BDI skalėje), bet nėra aukštesnis nuteistųjų grupėje. Tuo tarpu HAD depresiškumo subskalės vidurkis pagal laisvės atėmimo vietą tiriamojoje grupėje nesiskiria ir rodo, jog depresiškumas abejotinas tiek tiriamosios grupės suimtųjų, tiek nuteistųjų tarpe. Galima teigti, jog linkusių save žaloti suimtų asmenų nerimas, depresiškumas (BDI skalėje) aukštesnis nei linkusių save žaloti nuteistų asmenų, galbūt tai susiję su suimtųjų asmenų padėtimi – ikiteisminiu tyrimu ar vykstančiais teismais, neaiškia ateitimi ir, kaip pranešama PSO pranešime (2007), su  ankstyva izoliacija, informacijos stoka, nesaugumu, nežinomybe. Tikėtina, jog šie rezultatai patvirtina Tamulevičienės (2006) ir PSO (2007) nuomonę, jog suimtiems asmenims savęs žalojimo rizika yra aukštesnė, ir tai susiję su aukštesniais nerimo, depresiškumo įverčiais. Pasidomėjus, kokių linkusių save žaloti asmenų pagal laisvės atėmimo vietą BDI teiginių vidurkiai statistiškai patikimai skiriasi, nustatyta, jog suicidinių ketinimų, veiklos sunkumo, silpnumo, nemigos, neapsisprendimo teiginiuose tiriamosios grupės tardymo izoliatoriuje esančių asmenų minėtų teiginių vidurkiai aukštesni. Teiginio apie suicidinius ketinimus vidurkių statistiškai patikimas skirtumas patvirtina, jog linkusių save žaloti suimtų asmenų suicidiniai ketinimai dažnesni.


 Hipotezė, jog linkusių save žaloti ir savęs nebandžiusių žaloti asmenų įveikos strategijų įverčiai skiriasi (linkusių save žaloti asmenų į problemą orientuotos įveikos įverčiai žemesni, o mažiau adaptyvių ir į emocijas orientuotų įveikos strategijų įverčiai aukštesni), iš dalies pasitvirtino. Nustatytas statistiškai reikšmingas į problemą orientuotų ir mažiau adaptyvių įveikos strategijų vidurkių skirtumas tarp tiriamosios ir lyginamosios grupių. Rezultatai patvirtino kitų tyrėjų (Slade et al., 2005; Dear et al., 1998; Haines, Williams 1997) atliktų tyrimų rezultatus, jog linkusių save žaloti asmenų  į problemą orientuotų įveikos strategijų išreikšumas mažesnis, o mažiau adaptyvių įveikų išreikštumas didesnis (Heppner, 1995). Frydenberg, Lewis (1994) nuomone, įveikos strategijos gali būti informatyvi priemonė savęs žalojimo rizikai vertinti tuo atveju, jei asmuo naudoja mažai adaptyvius problemų sprendimo būdus. Tuo tarpu adaptyvaus į emocijas orientuoto įveikimo vidurkiai tiriamojoje ir lyginamojoje grupėse statistiškai patikimai nesiskyrė, šiuos rezultataus savo tyrime gavo ir Slade bei kt. (2005). Atlikta subskalių analizė atskleidė tik kai kuriuos statistiškai reikšmingus vidurkių skirtumus tarp gupių. Rezultatai parodė, jog abi grupės naudoja į emocijas orientuotas įveikos strategijas, tačiau tiriamosios grupės asmenų neigimo – stresoriaus egzistavimo realumo – išreikštumas didesnis, o pozityvios interpretacijos – mėginimo pozityviai įprasminti situaciją iš naujo – išreikštumas mažesnis. Panašius rezultatus gavo ir Slade (2005), tyrusi save žalojusius ir nesižalojusius asmenis. Šių rezultatų gavimas reikšmingas, kadangi paaiškėjo, jog linkusių save žaloti asmenų naudojamų neefektyvių strategijų (neigimas, žemas pozityvios interpretacijos išreikštumas) išreikštumas gali, pasak tyrėjų, (Carver, Scheier, 1989; Gudaitė, 2004) būti susijęs su nusivylimu, depresiškumu, bendrai prastesne emocine sveikata. Tuo tarpu įveikos strategija – pozityvi interpretacija – priešingai, padeda reguliuoti savo emocinę reakciją į stresorių, ieškoma teigiamų sunkios situacijos aspektų, ir tai leidžia imtis aktyvių įveikimo veiksmų. Gali būti, jog įveikos strategiją - neigimą, linkę save žaloti asmenys naudoja tam, kad sumažintų tiek nerimą, kylantį iš vi​daus, tiek nerimą, sukeliamą išorinių paskatą. 

Biggam (1999) teigia, jog depresijos, nerimo, ir problemų sprendimo įgūdžių sąsajos gali suteikti naudingos prognostinės informacijos apie įkalintų asmenų psichologinį pažeidžiamumą bei prisitaikymą prie pakitusios aplinkos. Šiame tyrime tai pat siekta išsiaiškinti įveikos strategijų ryšį su nerimu, depresiškumu. Hipotezės, jog linkusių save žaloti įkalintų asmenų nerimas, depresiškumas susijęs su įveikos strategijomis (nerimas, depresiškumas mažėja, didėjant į problemą orientuotos įveikos išreikštumui, ir didėja – į emocijas orientuotos ir mažiau adaptyvios įveikos išreikštumui didėjant), iš dalies pasitvirtino. Rezultatai parodė ir patvirtino kitų autorių tyrimo rezultatus (Erickson et al., 1997; Bannan, 2005; Biggam, 1999), jog nerimas, depresiškumas mažėja, didėjant į problemą orientuotos įveikos išreikštumui, ir didėja mažiau adaptyvios įveikos išreikštumui didėjant. Tikėtina, jog linkę save žaloti asmenys, naudodami mažiau adaptyvias įveikas, daugiau susitelkia į savo emocijas, ir tai gali trukdyti imtis aktyvių veiksmų įveikiant sunkumus, ypač jei tai tęsiasi pernelyg ilgai, kita neadaptyvi strategija – mentalinis atjungimas – dažnai tapatinamas su bejėgiškumu, nes atsisakoma su stresoriumi susijusios veiklos. Ši strategija tam tikra prasme taip pat padeda pabėgti nuo sun​kumų, tačiau nepalengvina jų sprendimo. Tuo tarpu į emocijas orientuotos įveikos strategijos su nerimu, depresiškumu nesisieja. Galbūt į emocijas orientuotą įveikimą linkę save žaloti asmenys naudoja, kai situacijos pakeisti negali, tai pasireikšia bandymu negalvoti, atitolinti ar nureikšminti problemą, išsipasakoti kitiems, juokauti ar daugiau dėmesio skirti religiniams įsitikinimams. Nors šios įveikos nekeičia situacijos iš esmės, bet šiame tyrime su nerimu, depresiškumu nesisieja.

IŠVADOS

1. Linkusių save žaloti įkalintų asmenų grupėje nerimo, depresiškumo įverčiai lyginant su įkalintais, bet nebandžiusiais save žaloti asmenimis – aukštesni. Depresiškumas nustatytas linkusių save žaloti asmenų grupėje tik BDI.

2. Linkusių save žaloti suimtų asmenų grupėje nerimo, depresiškumo (BDI skalėje) įverčiai aukštesni nei linkusių save žaloti nuteistų asmenų grupėje. Prielaida, jog depresiškumo įverčiai aukštesni save žalojančių nuteistų asmenų grupėje, nepasitvirtino. 

3. Linkusių save žaloti asmenų į problemą orientuotų įveikų įverčiai žemesni, mažiau adaptyvių įveikos strategijų įverčiai aukštesni nei nebandžiusių savęs žaloti asmenų. Prielaida, jog į emocijas orientuotų įveikų įverčiai linkusių save žaloti asmenų grupėje aukštesni, nepasitvirtino. Tačiau aptikti statistiškai reikšmingi vidurkių tarp grupių skirtumai šiose į emocijas orientuotų įveikimo strategijų subskalėse: pozityvi interpretacija, neigimas.

4. Linkusių save žaloti asmenų nerimas mažėja į problemą orientuotos įveikos išreikštumui didėjant ir didėja mažiau adaptyvios įveikos išreikštumui didėjant. Prielaida, jog nerimas didėja į emocijas orientuotų įveikos strategijų išreikštumui didėjant, nepasitvirtino.

5. Linkusių save žaloti asmenų depresiškumas mažėja didėjant į problemą orientuotos įveikos išreikštumui ir didėja mažiau adaptyvios įveikos išreikštumui didėjant. Prielaida, jog depresiškumas    didėja į emocijas orientuotų įveikos strategijų išreikštumui didėjant, nepasitvirtino.

REKOMENDACIJOS

Kadangi nuteistųjų ir suimtųjų savęs žalojimasis, savižudybės įkalinimo įstaigoje yra socialinio - reabilitacinio, psichologinio darbo ir įstaigų režimo lygio rodiklis, praktiškai dirbant svarbu išsiaiškinti ir linkusių save žaloti asmenų ypatumus: sociodemografinius ir rizikos veiksniams priskiriamus rodiklius, emocinę būseną, problemų įveikimo strategijas ir kintamųjų sąsajas.

  Psichologui, atliekančiam pirminį atvykusio į laisvės atėmimo vietą asmens psichologinį įvertinimą, rekomenduojama:

  1. Įvertinti savęs žalojimo rizikos veiksnius. Šio tyrimo rezultatai patvirtina kitų autorių tyrimų rezultatus, jog rizikos veiksniams gali būti priskirti: jaunas amžius (amžiaus vidurkis 30 m.), praeityje buvęs save žalojantis elgesys, sunkus smurtinis nusikaltimas, kuriuo asmuo yra įtariamas ar už kurį kalinamas pataisos namuose, priklausomybė nuo alkoholio, narkotinių medžiagų. 

 2. Atlikti emocinės būsenos (nerimo, depresiškumo) ir savižudybės rizikos įvertinimą. Remiantis tyrimo rezultatais tikėtina, jog tardymo izoliatoriuje priskirtų rizikos grupei - linkusių save žaloti asmenų nerimo, depresiškumo išreikštumas bus aukštesnis nei pataisos namuose esančių asmenų.

Rekomenduojama asmenų emocinės būsenos vertinimui ir toliau naudoti BDI (diferencijuoja rizikos grupei priskiriamus asmenis pagal pagrindinius nuotaikos, ateities, pesimizmo, suicidinių ketinimų ir kt. teiginius). Atkreipti dėmesį į teiginį apie bausmę, kuris bendrai yra specifiškas įkalinimo vietose esančioje populiacijoje ir gali iškreipti BDI rezultatą link aukštesnių suminių balų. HAD metodikos nerimo subskalė turi didelę prognostinę vertę įvertinant nerimo išreikštumą, tuo tarpu HAD depresiškumo subskalė apima mažiau sričių, jos vidinis patikimumas šiame tyrime gana mažas ir abejotinas vertinant individus.

 3. Įvertinti įveikos strategijų, naudojant COPE, išreikštumą, jei nustatoma savęs žalojimo rizika. Pateikiant rekomendacijas individualiam suimtojo, nuteistojo, įtraukto į laisvės atėmimo vietos nuteistųjų ir suimtųjų, priklausančių didelės rizikos grupei dėl savęs žalojimosi ar bandymo nusižudyti apskaitos žurnalą, planui, tikslinga įvertinus įveikos strategijas – esant žemam į problemą orientuotos ir aukštam mažiau adaptyvios įveikos išreikštumui – taikyti kognityvinę elgesio terapiją.

PRIEDAI
Priedas Nr. 1

Esu VDU tęstinių sveikatos psichologijos magistrantūros studijų studentė. Atlieku tyrimą kurio tikslas - išsiaiškinti asmenų, esančių laisvės atėmimo vietose pablogėjusios nuotaikos, nerimo ir dažniausiai naudojamų streso įveikimo strategijų paplitimą. Jūsų dalyvavimas ir nuoširdūs atsakymai yra labai svarbūs ir vertingi. Apklausa yra anoniminė, duomenys bus naudojami tik statistiniam apibendrinimui rašant magistrinį darbą, todėl jokia asmeninė informacija nebus skelbiama. 

Prašau pažymėti Jums tinkantį atsakymą, ar įrašyti savo.
1. Amžius:                                                                         2. Išsilavinimas

     iki 20 metų                                                                         pradinis ( 1 – 4 klasės)                                             
     21 – 29 metai                                                                     pagrindinis  (5 – 10 klasės)

     30 – 39 metai                                                                     vidurinis (11 – 12 klasės)

     40 – 49 metai                                                                     vidurinis ir kvalifikacinis

     50 metų ir daugiau                                                             aukštesnysis

                                                                                                   aukštasis

                                                                                                   kita (įrašykite).......................

3. Šeimyninė padėtis: 

                          4. Kokioje šeimoje augote?
     nevedęs


                                                  su abiem tėvais
     našlys
                                 su mama

     išsiskyręs

                                                              su tėvu
     vedęs


                                                  su seneliais

     gyvenu nesusituokęs                                                         vaikų namuose




                                                                                      kita(įrašykite)...........................

5. Ar pirmą kartą patekote į laisvės atėmimo vietą?                             Taip                 Ne

6. Teistumų skaičius? ............................................................................................

7. Už kokį nusikaltimą esate kalinamas ar atliekate laisvės atėmimo bausmę šiuo metu?
.............................................................................................................................................

8. Kiek laiko esate laisvės atėmimo vietoje? ( Prašome įrašyti)....................................
9. Ar praeityje bandėte save žaloti?                                                          Taip                 Ne   

10.   Jei atsakėte taip, prašome parašyti kaip bandėte save žaloti ……………...........
……………………………………………………………………………………………..                    

11. Ar praeityje bandėte žudytis?                                                             Taip                 Ne                                                              
12. Ar laikote save priklausomu nuo alkoholio?                                     Taip                  Ne                                    
13. Ar laikote save priklausomu nuo narkotinių medžiagų?                 Taip                  Ne     
             HAD metodikos pavyzdys (pateikiami 4 iš 14 teiginių). 
   Perskaitykite kiekvieną teiginį ir pabraukite atsakymą, kuris artimiausias Jūsų savijautai per praėjusią savaitę. Ilgai nesvarstykite, nes pirma reakcija į kiekvieną klausimą, tiksliau atspindi Jūsų savijautą, nei ilgai apgalvotas atsakymas.

       N     Aš jaučiu įtampą ir nerimą                                              D      Mane ir dabar džiugina tai,           

                                                                                                                    kas teikė džiaugsmą anksčiau
        3     Beveik visą laiką, pastoviai                                             0     Visiškai tiek pat

        2     Didelę laiko dalį, dažnai                                                  1     Mažiau nei anksčiau

        1     Laikas nuo laiko, retkarčiais                                            2     Žymiai mažiau

        0     Niekada nejaučiu                                                             3     Beveik visai nedžiugina

N    Aš jaučiu baimę,                                                                D    Aš galiu juoktis ir suprasti                                                                                                                      

lyg kažkas siaubinga turėtų atsitikti jumorą                                                                                                                             

       3      Labai aiškiai ir stipriai                                                     0    Taip pat kaip anksčiau

       2      Taip, bet nestipriai                                                           1     Mažiau ir sunkiau

       1      Nežymiai, bet tai manęs nejaudina                                  2     Žymiai  mažiau ir sunkiau

       0      Visiškai ne                                                                       3     Visiškai negaliu

          COPE skalės pavyzdys (pateikiami 14 iš 60 teiginių). 
   Šis klausimynas prašo nurodyti, kaip jūs paprastai elgiatės ar galvojate, kai išgyvenate stresinį įvykį, galvokite apie tai, ką jūs įprastai darote, kai esate veikiamas didelio streso. Perskaitykite kiekvieną teiginį ir pasirinkite vieną jums labiausiai tinkantį atsakymo variantą. 
	
	Paprastai aš taip 

visiškai nesielgiu


	Aš taip elgiuosi 

retai


	Aš taip elgiuosi vidutiniškai dažnai


	Aš taip elgiuosi dažnai



	1. Stengiuosi bręsti kaip asmenybė per gaunamą patirtį
	
	
	
	

	2. Imuosi darbo ar kitos veiklos, kad nukreipčiau mintis nuo rūpesčių
	
	
	
	

	3. Nuliūstu ir išreiškiu savo emocijas
	
	
	
	

	4. Bandau iš kažko gauti patarimą, ką daryti
	
	
	
	

	5. Sutelkiu savo pastangas į veiklą, susijusią su situacija
	
	
	
	

	6. Pasakau sau „tai nėra tikra“
	
	
	
	

	7. Pasitikiu Dievu
	
	
	
	

	8. Pasijuokiu iš situacijos
	
	
	
	

	9. Pripažįstu sau, kad negaliu to išspręsti ir nustoju stengtis
	
	
	
	

	10. Susilaikau nuo bet kokių skubotų veiksmų
	
	
	
	

	11. Aptariu su kuo nors savo jausmus
	
	
	
	

	12. Vartoju alkoholį ar kitus svaigalus, kad pasijusčiau geriau
	
	
	
	

	13. Susitaikau su mintimi, kad taip atsitiko
	
	
	
	

	14. Kalbuosi su kuo nors, kad apie situaciją sužinočiau daugiau
	
	
	
	


BDS skalės pavyzdys (pateikiami 5 iš 21 skalės teiginių).

Įdėmiai perskaitę kiekvieną teiginių grupę, apibraukite skaičių (0,1,2 ar 3) šalia teiginio, kuris geriausiai apibūdina tai, kaip Jūs jautėtės paskutinę savaitę, įskaitant šią dieną. Prieš pasirinkdami perskaitykite visus grupės teiginius.

	1.
	0.
	Aš nesu liūdnas.

	  
	1
	Aš esu liūdnas.

	
	2
	Aš esu liūdnas visą laiką ir aš negaliu iš to išsivaduoti.

	
	3
	Aš esu toks liūdnas ir nelaimingas, kad nebegaliu to ištverti

	8.
	0.
	Aš nesijaučiu blogesnis už kitus

	
	1.
	Aš esu savikritiškas savo silpnybėms ir klaidoms

	
	2.
	Aš visą laiką kaltinu save dėl savo klaidų

	
	3.
	Aš kaltinu save už visą blogį, kuris atsitinka


	2.
	0.
	Aš nelabai bijau ateities.

	
	1.
	Aš bijau ateities.

	
	2.
	Aš jaučiu, kad neturiu ko laukti iš ateities.

	
	3.
	Aš jaučiu, kad ateitis yra beviltiška ir kad niekas negali pagelbėti.

	3.
	0.
	Aš nesijaučiu nevykėlis

	
	1.
	Aš jaučiu, kad man nesisekė labiau, negu vidutiniškai žmonėms

	
	2.
	Kai aš peržvelgiu savo gyvenimą, matau vien tik daugybę nesėkmių

	
	3.
	Aš jaučiu, kad esu visiškas nevykėlis

	10.
	0.
	Aš neverkiu daugiau nei paprastai

	
	1.
	Aš dabar verkiu dažniau nei paprastai

	
	2.
	Aš dabar verkiu nuolat

	
	3.
	Aš galėdavau verkti, tačiau dabar aš negalėčiau verkti , nors to noriu


Įveikimo strategijų klausimyno COPE skalės ir subskalės
Į problemą orientuotos strategijos (subskalės): 

- aktyvus įveikimas: 5, 25, 47, 59

- planavimas: 19, 32, 39, 56

- konkuruojančių aktyvumo formų slopinimas: 15, 33, 42, 55

- užlaikymas: 10, 22, 41, 49

- socialinio palaikymo siekimas: 4, 14, 30, 45

Į emocijas orientuotos strategijos (subskalės): 

- socialinio palaikymo siekimas emociniais tikslais: 11, 23, 34, 52

- pozityvi reinterpretacija: 1, 29, 38, 59

- priėmimas: 13, 21, 44, 54

- neigimas: 6, 27, 40, 57

- religinis įveikimas: 7, 18, 48, 60

- jumoras: 8, 20, 36, 50

 Mažiau adaptyvios įveikimo strategijos (subskalės):

 - koncentravimasis į emocijų išlaisvinimą: 3, 17, 28, 46

 - elgesio atjungimas: 9, 24, 37, 51

 - mentalinis atjungimas: 2, 16, 31, 43

 - svaigiųjų medžiagų vartojimas: 12, 26, 35, 53

2 Priedas

  11 lentelė. Tiriamosios ir lyginamosios grupių teistumų skaičiaus aprašomoji statistika.

	Statistinės charakteristikos
	Tiriamoji grupė
	Lyginamoji grupė

	Vidurkis
	4,29
	3,92

	Mediana
	4,00
	4,00

	Standartinis nuokrypis
	2,42
	2,12

	Asimetrijos koeficientas
	0,63
	0,57

	Dispersija
	5,89
	4,49

	Minimali reikšmė
	1
	1

	Maksimali rekšmė
	11
	10


	Teiginiai
	Laisvės atėmimo vieta
	N
	Vidurkis
	Standartinis nuokrypis
	t
	Laisvės laipsniai
	p

	Nuotaika
	Tiriamoji grupė

Lyginamoji grupė
	81

117
	0,94

0,57
	0,87

0,64
	3,38
	196
	0,001

	Pesimizmas
	Tiriamoji grupė

Lyginamoji grupė
	81

117
	1,23

0,54
	1,11

0,82
	4,80
	138
	0,000

	Nepasisekimo jausmas
	Tiriamoji grupė

Lyginamoji grupė
	81

117
	1,26

0,56
	0,95

0,79
	5,37
	150
	0,000

	Nepasitenkinimas
	Tiriamoji grupė

Lyginamoji grupė
	81

117
	1,35

0,75
	0,98

0,74
	4,58
	139
	0,000

	Kaltė
	Tiriamoji grupė

Lyginamoji grupė
	81

117
	1,06

0,45
	1,01

0,53
	4,93
	110
	0,000

	Bausmė
	Tiriamoji grupė

Lyginamoji grupė
	81

117
	1,80

1,68
	1,14

1,12
	0,77
	196
	0,439

	Savęs nemėgimas
	Tiriamoji grupė

Lyginamoji grupė
	81

117
	1,12

0,36
	1,12

0,56
	6,31
	108,15
	0,000

	Savęs kaltinimas
	Tiriamoji grupė

Lyginamoji grupė
	81

117
	1,36

0,71
	1,07

0,82
	4,58
	141,57
	0,000

	Suicidiniai ketinimai
	Tiriamoji grupė

Lyginamoji grupė
	81

117
	1,23

0,11
	0,99

0,39
	9,86
	91,32
	0,000

	Verkimas
	Tiriamoji grupė

Lyginamoji grupė
	81

117
	1,31

0,62
	1,31

1,51
	3,84
	157,37
	0,000

	Susierzinimas
	Tiriamoji grupė

Lyginamoji grupė
	81

117
	1,05

0,66
	0,96

0,80
	3,11
	196
	0,002

	Socialinis pasišalinimas
	Tiriamoji grupė

Lyginamoji grupė
	81

117
	1,17

0,49
	1,20

0,79
	4,49
	127,66
	0,00

	Neapsisprendimas
	Tiriamoji grupė

Lyginamoji grupė
	81

117
	1,26

0,59
	1,10

0,81
	4,65
	137,67
	0,000

	Kūno imidžo pasikeitimas
	Tiriamoji grupė

Lyginamoji grupė
	81

117
	0,89

0,35
	1,08

0,71
	3,92
	126,97
	0,000

	Veiklos sunkumai
	Tiriamoji grupė

Lyginamoji grupė
	81

117
	0,63

0,27
	0,85

0,56
	3,27
	127,59
	0,001

	Nemiga
	Tiriamoji grupė

Lyginamoji grupė
	81

117
	1,17

0,95
	1,01

0,84
	1,63
	152,35
	0,104

	Silpnumas
	Tiriamoji grupė

Lyginamoji grupė
	81

117
	0,88

0,50
	0,91

0,67
	3,29
	196
	0,001

	Apetito stoka
	Tiriamoji grupė

Lyginamoji grupė
	81

117
	0,70

0,49
	0,88

0,69
	1,84
	143,72
	0,067

	Svorio netekimas
	Tiriamoji grupė

Lyginamoji grupė
	81

117
	1,30

0,74
	1,18

1,01
	3,40
	154,53
	0,001

	Somatiniai rūpesčiai
	Tiriamoji grupė

Lyginamoji grupė
	81

117
	0,85

0,44
	1,06

0,78
	3,07
	137,81
	0,003

	Libido stoka
	Tiriamoji grupė

Lyginamoji grupė
	81

117
	0,90

0,41
	1,02

0,80
	3,62
	144,63
	0,000


19 lentelė. Tiriamosios ir lyginamosios grupių BDS teiginių vidurkių palyginimas.

20 lentelė. Tiriamosios ir lyginamosios grupių pasiskirstymas pagal BDS suicidinių ketinimų teiginio atsakymus.
	Reikšmė
	                 Tiriamoji grupė

        Dažnis                   Procentas
	            Lyginamoji grupė
    Dažnis                 Procentas

	Aš neturiu jokių minčių apie savižudybę
	21
	16,8 %
	104
	83,2%

	Aš mąstau apie savižudybę, bet neįvykdysiu jos
	31
	70,5%
	13
	29,5%

	Aš norėčiau nusižudyti
	18
	100%
	0
	0%

	Aš nusižudyčiau, jei pasitaikytų galimybė
	11
	100%
	0
	0%

	Viso
	81
	40,9%
	117
	59,1%


Kendalo tau- c = -0,647, p = 0,000
21 lentelė. Tiriamosios ir lyginamosios grupių pasiskirstymas pagal BDS teiginio – pesimizmas atsakymus.
	Reikšmė
	                 Tiriamoji grupė

        Dažnis                   Procentas
	            Lyginamoji grupė
    Dažnis            Procentas

	Aš nelabai bijau ateities
	29
	28,2 %
	74
	71,8 %

	Aš bijau ateities
	17
	37,8%
	28
	62,2 %

	Aš jaučiu, kad neturiu ko laukti iš ateities
	22
	68,8%
	10
	31,3 %

	Aš jaučiu, kad ateitis yra beviltiška

Ir kad niekas negali man padėti
	13
	72,2 %
	5
	27,8 %

	Viso
	81
	40,9 %
	117
	59,1%


Kendalo tau- c = - 0,341, p = 0,000
22 lentelė. Tiriamosios ir lyginamosios grupių pasiskirstymas pagal BDS teiginio – nuotaika atsakymus.
	Reikšmė
	                 Tiriamoji grupė

        Dažnis                   Procentas
	            Lyginamoji grupė
    Dažnis            Procentas

	Aš nesu liūdnas
	29
	32,6 %
	60
	67,4%

	Aš esu liūdnas
	32
	40,5 %
	47
	59,5 %

	Aš esu liūdnas visą laiką ir aš negaliu iš to išsivaduoti
	16
	61,5 %
	10
	38,5 %

	Aš esu toks liūdnas ir nelaimingas, kad nebegaliu to ištverti
	4
	100 %
	0
	0, 0 %

	Viso
	81
	40,9 %
	117
	59,1 %


Kendalo tau-c = - 0,341, p = 0,000
26 lentelė. Tiriamosios grupės pagal laisvės atėmimo vietą BDI teiginių vidurkių palyginimas.
	Teiginiai
	Laisvės atėmimo vieta
	N
	Vidurkis
	Standartinis nuokrypis
	t
	Laisvės laipsniai
	p

	Nuotaika
	Tardymo izoliatorius
Pataisos namai
	27

54
	1,11

0,85
	0,80

0,89
	1,26
	79
	0,209

	Pesimizmas
	Tardymo izoliatorius
Pataisos namai
	27

54
	1,44

1,13
	1,12

1,10
	1,20
	79
	0,231

	Nepasisekimo jausmas
	Tardymo izoliatorius
Pataisos namai
	27

54
	1,44

1,17
	1,01

0,92
	1,23
	79
	0,221

	Nepasitenkinimas
	Tardymo izoliatorius
Pataisos namai
	27

54
	1,59

1,22
	0,93

1,00
	1,60
	79
	0,113

	Kaltė
	Tardymo izoliatorius
Pataisos namai
	27

54
	1,15

1,02
	1,13

0,96
	0,53
	79
	0,592

	Bausmė
	Tardymo izoliatorius
Pataisos namai
	27

54
	1,74

1,83
	1,13

1,16
	-0,34
	79
	0,734

	Savęs nemėgimas
	Tardymo izoliatorius
Pataisos namai
	27

54
	1,41

0,98
	1,18

1,07
	1,62
	79
	0,108

	Savęs kaltinimas
	Tardymo izoliatorius
Pataisos namai
	27

54
	1,56

1,26
	1,12

1,04
	1,17
	79
	0,245

	Suicidiniai ketinimai
	Tardymo izoliatorius
Pataisos namai
	27

54
	1,63

1,04
	1,14

0,84
	2,37
	40,55
	0,022

	Verkimas
	Tardymo izoliatorius
Pataisos namai
	27

54
	1,22

1,35
	1,15

1,38
	-0,44
	61,46
	0,658

	Susierzinimas
	Tardymo izoliatorius
Pataisos namai
	27

54
	1,22

0,96
	1,01

0,93
	1,14
	79
	0,677

	Socialinis pasišalinimas
	Tardymo izoliatorius
Pataisos namai
	27

54
	1,33

1,09
	1,24

1,18
	0,84
	79
	0,399

	Neapsisprendimas
	Tardymo izoliatorius
Pataisos namai
	27

54
	1,59

1,09
	1,15

1,05
	1,95
	79
	0,045

	Kūno imidžo pasikeitimas
	Tardymo izoliatorius
Pataisos namai
	27

54
	1,04

0,81
	1,19

1,02
	0,86
	79
	0,388

	Veiklos sunkumai
	Tardymo izoliatorius
Pataisos namai
	27

54
	1,11

0,39
	1,05

0,62
	3,29
	35,54
	0,002

	Nemiga
	Tardymo izoliatorius
Pataisos namai
	27

54
	1,59

0,96
	0,97

0,97
	2,75
	52,08
	0,008

	Silpnumas
	Tardymo izoliatorius
Pataisos namai
	27

54
	1,26

0,69
	1,16

0,69
	2,36
	35,57
	0,024

	Apetito stoka
	Tardymo izoliatorius
Pataisos namai
	27

54
	0,96

0,57
	1,09

0,74
	1,89
	79
	0,062

	Svorio netekimas
	Tardymo izoliatorius
Pataisos namai
	27

54
	1,52

1,19
	1,28

1,13
	1,19
	79
	0,185

	Somatiniai rūpesčiai
	Tardymo izoliatorius
Pataisos namai
	27

54
	1,07

0,74
	1,14

1,01
	1,33
	79
	0,185

	Libido stoka
	Tardymo izoliatorius
Pataisos namai
	27

54
	1,04

0,83
	1,16

0,94
	0,84
	79
	0,400


30 lentelė. Tiriamosios ir lyginamosios grupių į problemą orientuotos įveikos teiginių vidurkiai. 

	Teiginiai
	Laisvės atėmimo vieta
	N
	Vidurkis
	Standartinis nuokrypis
	t
	Laisvės laipsniai
	p

	Aktyvus įveikimas
	Tiriamoji grupė

Lyginamoji grupė
	81

117
	10,25

12,09
	2,99

2,50
	-4,55
	151,60
	0,000

	Planavimas
	Tiriamoji grupė

Lyginamoji grupė
	81

117
	9,85

11,98
	3,12

2,88
	-4,86
	163,05
	0,000

	Konkuruojančių aktyvumo formų slopinimas
	Tiriamoji grupė

Lyginamoji grupė
	81

117
	9,38

11,18
	2,84

2, 49
	-4,70
	196
	0,000

	Užlaikymas
	Tiriamoji grupė

Lyginamoji grupė
	81

117
	10,19

11,76
	2,71

2,30
	-4,39
	196
	0,000

	Socialinio palaikymo siekimas
	Tiriamoji grupė

Lyginamoji grupė
	81

117
	9,88

11,28
	3,56

2,69


	-3,15
	196
	0,000


31 lentelė. Tiriamosios ir lyginamosios grupių mažiau adaptyvios įveikos vidurkiai.
	Teiginiai
	Laisvės atėmimo vieta
	N
	Vidurkis
	Standartinis nuokrypis
	t
	Laisvės laipsniai
	p

	Koncentravimas į emocijų išlaisvinimą
	Tiriamoji grupė

Lyginamoji grupė
	81

117
	9,59

8,76
	2,81

2,46
	2,19
	196
	0,030

	Elgesio atjungimas
	Tiriamoji grupė

Lyginamoji grupė
	81

117
	8,67

7,45
	2,76

2,43
	3,26
	196
	0,001

	Mentalinis atjungimas
	Tiriamoji grupė

Lyginamoji grupė
	81

117
	10,01

10,14
	2,76

2,56
	-0,32
	196
	0,745

	Svaigiųjų medž. vartojimas
	Tiriamoji grupė

Lyginamoji grupė
	81

117
	9,07

6,75
	4,36

3,44
	4,17
	196
	0,000


     32 lentelė. Tiriamosios ir lyginamosios grupių į emocijas orientuotos įveikos vidurkiai.

	Teiginiai
	Laisvės atėmimo vieta
	N
	Vidurkis
	Standartinis nuokrypis
	t
	Laisvės laipsniai
	p

	Pozityvi reinterpretacija
	Tiriamoji grupė

Lyginamoji grupė
	81

117
	9,62

11,79
	3,30

2,57
	- 4,95
	143,78
	0,000

	Emocinio palaikymo siekimas
	Tiriamoji grupė

Lyginamoji grupė
	81

117
	8,56

9,23
	3,25

3,00
	- 1,52
	196
	0,134

	Priėmimas
	Tiriamoji grupė

Lyginamoji grupė
	81

117
	11,25

11,66
	3,16

2,89
	- 0,94
	196
	0,346

	Neigimas
	Tiriamoji grupė

Lyginamoji grupė
	81

117
	8,14

7,29
	2,59

2,33
	 2,39
	196
	0,018

	Religinis įveikimas
	Tiriamoji grupė

Lyginamoji grupė
	81

117
	9,32

8,56
	4,21

4,04
	 1,28
	196
	0,200

	Jumoras
	Tiriamoji grupė

Lyginamoji grupė
	81

117
	7,85

8,56
	2,58

3,00
	-1,71
	196
	0,08

